Nastavak kampanje za bezbednost dece na Internetu "Klikni bezbedno" – "Razmisli pre nego što postaviš"\nNastavak kampanje za bezbednost dece na Internetu “Klikni bezbedno” – “Razmisli pre nego što postaviš” – Personal magazin\nNa konferenciji za novinare koju je povodom Evropskog dana bezbednosti dece na Internetu organizovalo Ministarstvo za telekomunikacije i informaciono društvo Republike Srbije predstavljeni su dosadašnji rezultati nacionalne kampanje za bezbednost…\nNa konferenciji za novinare koju je povodom Evropskog dana bezbednosti dece na Internetu organizovalo Ministarstvo za telekomunikacije i informaciono društvo Republike Srbije predstavljeni su dosadašnji rezultati nacionalne kampanje za bezbednost dece na Internetu „Klikni bezbedno“ kao i planirane aktivnosti za 2010. godinu.\nNa konferenciji su govorili Jasna Matić, ministarka za telekomunikacije i informaciono društvo, Branko Radujko-generalni direktor Telekoma Srbija, Ćel Morten Jonsen-generalni direktor Telenora, Aleksandar Šperl-generalni direktor Vipa kao i zamenik beogradskog višeg tužioca iz tužilaštva za visokotehnološki kriminal Saša Radulović.\nNakon istraživanja koje je Ministarstvo sprovelo krajem prošle godine u toku kojeg je došlo do podataka da je sve više dece u Srbiji koja su na neki način bila ugrožena na Internetu, Ministarstvo za telekomunikacije i informaciono društvo Republike Srbije nastavlja kampanju „Klikni bezbedno“ i u 2010. godini.\nDan bezbednosti na Internetu (Safer Internet Day) je ustanovljen 2004. godine na inicijativu Evropske unije koja promoviše bezbednu upotrebu Interneta i mobilnih telefona kod dece i mladih. Od tada se svakog februara kroz seriju događaja i aktivnosti u celom svetu ukazuje na značaj zaštite dece na Internetu. Ovogodišnji slogan globalne kampanje je „Razmisli pre nego što postaviš“ (Think before you post)\nU okviru kampanje „Klikni bezbedno“ u 2010. godini, Ministarstvo za telekomunikacije i informaciono društvo će sprovesti edukacije psihologa, pedagoga i saveta roditelja na temu bezbedne upotrebe Interneta kako bi oni te informacije mogli preneti nastavnicima i roditeljima dece iz škola iz kojih dolaze.\nMinistarka Jasna Matić je najavila da će od 1. marta početi organizovane edukacije za profesore, psihološko pedagoške službe i savete roditelja osnovnih škola u Beogradu a nakon njih, biće organizovane i u školama u celoj Srbiji. Edukacije u Beogradu biće organizovane uz podršku i u saradnji sa opštinom Stari Grad koja je izašla u susret akciji i ustupilo ministarstvu svoje prostorije. Planirano je da se ceo projekat edukacija završi sa krajem ove školske godine. Ministarka je naglasila da je kampanju „Klikni bezbedno“ podržalo Ministarstvo prosvete Republike Srbije. Podršku projektu edukacija dalo je i Posebno odeljenje za visoko tehnološki kriminal, čiji će predstavnici biti predavači u edukacijama.\nPored toga, u martu će početi i on lajn edukativni kviz „Klikni bezbedno“ za učenike osnovnih škola a najbolje škole u kvizu će biti nagrađene lap topom i projektorom.\nU on-lajn istraživanju o bezbednosti dece na Internetu koje je za Ministarstvo telekomunikacija i informaciono društvo Republike Srbije sprovelo u periodu od 20. decembra prošle do 20. januara ove godine a u kojem su ispitanici bili roditelji dece uzrasta do 18 godina u nekoliko gradova u Srbiji, pokazalo se da je najveći broj roditelja svestan da njihova deca koriste Internet i kada oni nisu kod kuće, da najveći broj dece na Internetu provodi 2 i više sata dnevno i da je najveći broj roditelja omogućavao pristup deci Internetu kao nagradu za urađene domaće zadatke. Prema ovom istraživanju, najveći broj roditelja smatra da korišćenje računara ne može da naškodi njihovoj deci.\nU delu istraživanja u kome su ispitanici bili mladi do 18 godina, pokazalo se da gotovo svi ispitanici imaju jednostavan pristup računaru kod kuće, više od 90% njih ima otvoren profil na Fejsbuku, više od 60% ispitanika među prijateljima ima ljude koje ne poznaje lično i isto toliko njih je do sada četovalo sa nepoznatim osobama, dok je njih 35% razmenilo fotografiju sa nepoznatom osobom.\nOko 30% ispitanika, prema ovom istraživanju ima bar jedno negativno iskustvo stečeno na Internetu ili poznaju osobu koja je na Internetu doživela neprijatnost a više od 40% ispitanika je zabrinuto zbog mogućnosti lažnog predstavljanja na Internetu.\nImajući sve ovo u vidu, poruka deci koja koriste Internet je jednostavna: istražujte svet Interneta i koristite sve njegove prednosti, ali budite uvek na oprezu i posavetujte se sa roditeljima, nastavnicima, pa i svojim drugarima, kada god naiđete na nešto sumnjivo.\nMinistarka Jasna Matić se ovom prilikom zahvalila partnerima kampanje „Klikni bezbedno“, kompanijama Telekom, Telenor i Vip. Pored toga, ministarka je istakla da je za uspešno sprovođenje i dobre rezultate kampanje „Klikni bezbedno“ neophodna i izuzetno važna podrška medija jer tako poruke o bezbednom korišćenju Interneta mogu najbrže dopreti do svih onih koji treba ih čuju.\n„Naša težnja je da svoj školskoj deci Srbije, gde god da žive i kakve god da su materijalne mogućnosti njihovih porodica, omogućimo podjednake šanse za sticanje znanja i informacija. Zato smo pre godinu dana pokrenuli široku društvenu akciju u okviru koje smo uveli besplatan internet u sve škole u Srbiji. Osim toga izuzetno je važno za šta će oni koristiti pristup Internetu i zato se ova naša akcija koju smo nazvali [email protected] i akcija “Klikni bezbedno” koju sprovodi Ministarstvo za telekomunikacije i informaciono društvo, prirodno naslanjaju jedna na drugu. Potpuno svesni značaja nadzora nad pristupom dece sadržajima, pokrenuli smo nabavku nove korisničke terminalne opreme za naše ADSL korisnike koja će, osim standardne zaštite poput firewall-a, omogućiti roditeljima da posebno zaštite decu od pristupa neadekvatnim sadržajima. Praktično, roditelji na terminalnim uređajima imaju mogućnost da definišu web adrese ili ključne reči, koje kada se detektuju prilikom surfovanja Internetom dovode dinamički do blokiranja pristupa web stranama koje u svom sadržaju imaju neku od definisanih ključnih reči ili definisanim web adresama. Koristim priliku da još jednom pozovem sve naše partnere i druge kompanije da se, u okviru svojih mogućnosti, priključe ovim veoma važnim akcijama koje menjaju budućnost našeg društva,“ rekao je Branko Radujko.\n„Od telekomunikacija i deca i roditelji danas imaju velike koristi. Deca su strastveni i razigrani korisnici kompjutera i mobilnih telefona. Ali, potrebno je usmeriti ih i zaštititi. Bezbednost dece naša je prva briga i zato moramo da učinimo sve što možemo da ograničimo distribuciju spornih sadržaja. Filter protiv zloupotrebe dece je tehnička prepreka koja mobilnim telefonima i kompjuterima blokira pristup veb sajtovima sa spornim sadržajima. Telenor grupa je pionir u ovoj oblasti, i prvi telekomunikacioni operator u svetu koji sarađuje sa organima bezbednosti i javnog reda u stvaranju takvog filtera. Podjednako je važno obrazovati mlade o mogućim zloupotrebama na Internetu. U skladu sa tim, 2009. godine smo u saradnja sa ne-vladinim sektorom i Ministarstvom unutrašnjih poslova podržali niz radionica za osnovne škole širom Srbije, a ove godine podržaćemo akciju Ministarstva za telekomunikacije i informaciono društvu Klikni bezbedno,“ rekao je Ćel Morten Jonsen.\nAleksandar Šperl je tom prilikom rekao:“Drago nam je što u kampanji Klikni bezbedno, zajedno sa Ministarstvom za telekomunikacije i drugim IKT kompanijama, možemo da pomognemo edukaciju naših najmlađih korisnika, njihovih roditelja i nastavnika . Time ćemo decu podstaći da nove tehnologije koriste primereno svom uzrastu, da prepoznaju i pravilno reaguju na izazove savremene komunikacije kako bi proširili vidike i upoznali samo korisne i zabavne strane komunikacije putem novih medija. Smatramo da je izuzetno važno da internet što pre stigne u svaku školu i svaki dom u Srbiji da bi svi građani, a posebno najmlađi, znali kako da koriste nove tehnologije. Industrija telekomunikacija se veoma brzo menja, tako da se samo aktivnim korišćenjem novih medija mogu steći savremena znanja, imati uvid u najnovija dostignuća, biti u kontaktu sa vršnjacima i izrasti u modernu ličnost 21. veka. Srbiji su potrebne takve ličnosti i stručnjaci spremni da u budućem radu i stvaralaštvu primene najviše svetske standarde.“\n“Razvoj interneta kao globalnog fenomena koji danas broji preko milijardu korisnika doprineo je da je internet postao najpopularniji sistem masovne komunikacije. Internet donosi niz koristi koje se ogledaju u činjenici dostupnosti ogromne količine najraznovrsnijih informacija i mogućnosti komunikacije, ali i niz opasnosti s obzirom da pruža mogućnost skivanja identiteta, lažnog predstavljanja, skrivanja lokacije sa koje se preduzima određena radnja. Upravo zbog toga neophodna je neprestana edukacija korisnika interneta, što je jedan od nezaobilaznih segmenata internet bezbednosti, posebno dece, u pogledu novih rizika koji se mogu pojaviti na internetu, načinu kako da se prepoznaju određene zlonamerne aktivnosti i kako da se korisnici zaštite.\nU ovom smislu kampanja Klikni bezbedno ima izuzetan značaj i pruža veliki doprinos podizanju svesti korisnika, posebno dece, u vezi potencijalnih opasnosti, a što je sve u funkciji njihove zaštite, “istakao je Saša Radulović\nNastavak kampanje za bezbednost dece na Internetu “Klikni bezbedno” – “Razmisli pre nego što postaviš” was last modified: February 13th, 2010 by Redakcija\nAleksandar ŠperlĆel Morten JonsenKlikni bezbedno


Saznajemo: Vakcina protiv gripa stigla u Srbiju, vakcinacija kreće u oktobru - Telegraf.rs\nKontigent vakcina protiv virusa gripa, stigla je u Srbiju, saznaje Telegraf.rs u Ministarstvu zdravlja, koje će preporučiti najadekvatniji termin za imunizaciju.\nMinistarstvo zdravlja precizira da je u prvom kontingentu stiglo ukupno 343.920 doza, i da će imunizacija građana otpočeti, kako je i predviđeno, 1.oktobra, nakon svih zakonski predviđenih aktivnosti u pogledu sertifikacije i dostave vakcine zdravstvenim ustanovama.\nDodaje se da je nadležno ministarstvo, u skladu sa aktuelnom globalnom pandemijom korona virusa kao i povećanim potrebama i interesovanjem građana, ove godine obezbedilo rekordan broj vakcina protiv gripa- preko 500.000 doza, delom od Instituta Torlak a delom od stranih dobavljača.\n- Pored toga, u skladu sa dogovorom ministarstva zdravlja i ministarstva za rad, zapošljavanje, boračka i socijalna pitanja, ove nedelje će otpočeti i distribucija pneumokok vakcine ustanovama za smeštaj odraslih i starih lica. Navedena vakcina je prema svim dosadašnjim istraživanjima imala izuzetno pozitivan uticaj u pogledu borbe protiv korona virusa, stoga se preporučuje imunizacija starijim licima - navode u Ministarstvu zdravlja.\nSramota: Britanski novinar vređao Novaka Đokovića posle poraza na OI


Fudbaleri Real Sosijedada i Leganesa odigrali su 2:2 u 2. kolu Primere, a heroj domaćih bio je El Žar koji je postigao oba pogotka.\nVeć posle 17 minuta igre tim iz San Sebastijana je imao dva gola prednosti. Najpre je mrežu Kueljara zatresao Zurutuza sigurnom rekcijom sa četiri metra, da bi potom Asier Iljaramendi natrčao na loptu koju je odbio čuvar mreže Leganesa i sproveo je u gol.\nZnatno bolju igru u nastavku duela prikazali su izabranici Maurisija Pelegirna, pa su zahvaljujući raspoloženom El Žaru uspeli da stignu do izjednačenja i prvog boda u novoj sezoni.\nPrimera, 2. kolo:\nHetafe - Eibar 2:0 (1:0)\n(Anhel 18, Molina 90)\nLeganes - Real Sosijedad 2:2 (0:2)\n(El Žar 54, 88 - Zurutuza 11, Iljaramendi 17)\n18.15 Alaves - Betis\n20.15 Atletiko Madrid - Rajo Valjekano\n22.15 Valjadolid - Barselona\n18.15 Espanjol - Valensija\n22.15 Đirona - Real Madrid\n22.15 Sevilja - Viljareal\n20.15 Levante - Selta\n22.00 Atletik Bilbao - Ueska\nBARSELONA PONIZILA SOSIJEDAD! Sedam pogodaka na utakmici, Mesija niko nije mogao da zaustavi - a nova zvezda je Seržinjo Dest


drveće Arhive - Biznis i Finansije\nHome\tTags\tPosts tagged with "drveće"\nGrad Beograd pokreće aplikaciju „Moje drvo” za android telefone pomoću koje će omogućiti svim Beograđanima da učestvuju u pošumljavanju prestonice.\nAplikacija bi, prema najavi, trebalo da bude počne sa radom u narednih deset dana. Pomoću nje će Beograđani i Beograđanke moći da pronađu mesto na kojem je Grad planirao da sadi drveće tokom godine, te da izaberu stablo koje žele i da preko računa za mobilni telefon plate sadnicu. Kada drvo bude zasađeno, pored stabla će stajati natpis ko je donirao sadnju.\n“Tako svaki građanin može da ima svoje drvo i da pruži konkretan doprinos ozelenjavanju našeg grada. Nadam se da će ovu aplikaciju koristiti i kompanije koje bi, recimo za Novu godinu, mogle da kupe svojim partnerima drvo umesto poklona koji se često prave tako da se zbog njihove izrade seku stabla”, kaže zamenik gradonačlnika Goran Vesić.\nDa podsetimo, u poslednjih nekoliko godina gradske vlasti su na meti oštrih kritika zbog seče stabala po Beogradu, iako tvrde da je prestonica tokom njihovog rukovođenja gradom postala zelenija.


Javna rasprava o Nacrtu strategije ruralnog razvoja opštine Sokobanja održana je danas u sali SO Sokobanja. Raspravi su prisustvovali predstavnici lokalne samouprave, Nemačke organizacije za međunarodnu saradnju (GIZ), Poljoprivredne savetodavne stručne službe „Poljoservis” iz Knjaževca, mesnih zajednica i poljoprivrednih udruženja sa teritorije naše opštine.\nNakon što je predsednik opštine Sokobanja Isidor Krstić pozdravio sve prisutne, zahvalio im se što su došli i istakao važnost donošenja ovog dokumenta, okupljenima je nacrt strategije predstavio Jurij Kobal iz Slovenije, ekspert za ruralni razvoj. On je istakao da je ova prva verzija nacrta strategije rezultat višemesečnog zajedničkog rada predstavnika opštine Sokobanja, GIZ-a, kao i mesnih zajednica, udruženja i zadruga sa teritorije naše opštine.\nIzradi nacrta, prethodili su obilasci sokobanjskih sela, razgovori sa meštanima i predstavnicima mladih, odnosno srednjoškolaca iz aleksinačke poljoprivredne škole i sokobanjske Srednje škole „Branislav Nušić” turističko-ugostiteljski smer, o problemima sa kojima se suočavaju i rešenjima za prevazilaženje istih, koje zvanična primena ovog dokumenta treba da omogući.\nKobal ističe da poljoptrivredni proizvođači sa područja naše opštine, pre svega, imaju tu prednost što za vreme glavne turističke sezone, tržište bukvalno dolazi do njih samih i omogućava im da ga na taj način ispitaju odnosno utvrde šta potrošači traže i šta mu oni od toga mogu ponuditi. Pored toga Kobal, kao veliku prednost Sokobanje ističe i njenu čistu i zdravu sredinu koja predstavlja odličnu osnovu za razvoj organske proizvodnje.\n‒ Ovo je prvi nacrt strategije i danas smo čuli niz pozitivnih komentara kao i dobrih preporuka na osnovu kojih ćemo u narednom periodu dokument poboljšati i usavršiti ‒ istakla je Anica Milenković, predstavnica GIZ-a i dodala da je njihov cilj bio iskombinovati dobru praksu EU i iskustvo lokalnog stanovništva.\nNaša sagovornica je istakla da je dobro što opština Sokobanja ima stručne ljude koji pomažu i koji će pomoći u izradi ovog bitnog dokumenta kao i da bez uske saradnje sa lokalnim stanovništvom nema ni dobre ruralne strategije, jer svaku sredinu karakterišu određene specifičnosti, koje se ne smeju zanemariti prilikom izrade ovakvog dokumenta.\nKUD „Soko” ugostio KUD „Podarešani mladi” iz Makedonije\n18. septembra 2019. Katarina Petrović\nOO SNS o poljoprivredi i selu – ove godine izdvojeno 80 miliona, naredne i više\n18. jula 2019. Marko Božinović\nObeležen Evropski dan protiv trgovine ljudima\n18. oktobra 2018. Marko Božinović


1 Nov 2018 - 19:26 Sport Link\nFormula 1 stiže na ulice Hanoja 2020. godine\nVijetnamske vlasti su potvrdile da će za dve sezone ta zemlja imati veliku nagradu u okviru svetskog šampionata Formule 1.\n"Gradske vlasti Hanoja su dobile pravo da organizuju Veliku nagradu u šampionatu Formule 1 2020. godine", stoji u saopštenju Narodnog komiteta grada Hanoja.\nInače trka Formule 1 u prestonici Vijetnama će biti gradska trka, a kako se navodi neki delovi te gradske piste tek treba da budu izgrađeni. Kada ulicama Hanoja ne jurcaju bolidi Formule 1, te ulice će se naravno koristiti za gradski saobraćaj.\nFormula 1 treba da zvanično potvrdi ove informacije sledeće sedmice kada se očekuje i da se objavi izgled staze u Hanoju. Ovo je prva staza koju je u šampionat Formule 1 uvela "Liberti grupa" koja postepeno preuzima Formulu 1. Ideja ove američke firme je da se jedna trka vozi na ulicama Majamija, ali se to sigurno neće desiti naredne sezone.\nU 2019. godini šampionat Formule 1 će imati 21 trku i nema nijedne izmene u odnosu na sezonu koja je na izmaku.\nMaks: Pobeđivao bih i ja u Luisovom bolidu\nVozač Red Bula Maks Ferstapen je za švajcarski Blik poručio da je Luis Hamilton toliko dominantan u Formuli 1 ove sezone zbog najboljeg bolida.\nU Meksiku je Luis Hamilton overio petu titulu šampiona sveta u Formuli 1, a čini se da je ove godine imao ozbiljnog konkurenta u Sebastijanu Fetelu i Ferariju. Ipak greške nemačkog vozača tokom sezone su ponudile Britancu priliku da uzme titulu, a on je svojom fantastičnom vožnjom u drugom delu sezone to i uradio.\nJedan od njegovih potencijalnih rivala u budućnosti Maks Ferstapen tvrdi da je razlika između Hamiltona zapravo u bolidu.\n"Njegov auto je ralika. Naravno da je on odličan vozač, ali čak bi Fetel pobeđivao u bolidu Mercedesa, Rikardo bi pobeđivao, pa i ja bih pobeđivao", poručuje Maks Ferstapen koji tvrdi i da ima odlične odnose sa Luisom Hamiltonom.\nBritanac je stigao do pete titule šampiona sveta, dok Ferstapen ima tek pet dobijenih trka. Ipak mladi Holanđanin ambiciozno najavljuje da najbolje tek sledi za njega u budućnosti. On veruje da će od 2021. godine sa novim pravilima Red Bul ponovo biti konkurentan Mercedesu i Ferariju.\n▪ Markes i ove godine osvojio BMW M Award i na poklon dobio BMW X4 M Competition\n▪ Električni Ford Mustang Mach E – nove slike\n▪ VIDEO: Porsche se zabio u drugi sprat zgrade, dvoje poginulih\n▪ VIDEO: Novi BMW M5 na stazi\n▪ F1: Ferstapenu pol pozicija u Brazilu\n▪ VIDEO: Test Mitsubishi L200\n▪ Ford Fiesta 1,1 Business na testu Auto magazina\n▪ Moto GP Valensija: Kvartararo na polu, Lorenco kreće sa 16. pozicije\n▪ VIDEO: Audi R8, RC auto, Dron i Mercedes-AMG G63\n▪ VIDEO: Zedro Notorious sa 1250KS\n▪ VIDEO: BMW X5 vs Mercedes GLE\n▪ Mitsubishi Mirage i Attrage facelift bez maske\n▪ VIDEO: Test 2020 Porsche 911 Cabriolet\n▪ Cayman Pearl Range Rover Sport SVR Pace Car\n▪ Chevrolet i Ford ukinuli kompaktne limuzine, pa počeli da gube kupce\n▪ VIDEO: Test Mercedes-Benz EQC 400\n▪ Na prodaju Volkswagen T5 s Porscheovim motorom\n▪ VIDEO: Test 2020 Volvo XC90 T6 R Design


Ruski top koji neutrališe dronove i bojeve glave - 15.06.2015, Sputnik Srbija\nKompanija za proizvodnju opreme OPK stvorila je superkvalitetni priključak za raketni sistem „buk“ koji može da neutrališe elektroniku dronova i bojevih glava... 15.06.2015, Sputnik Srbija\npolitika, vesti, rusija, svet, buk\n09:10 15.06.2015 (Osveženo: 16:19 05.10.2015)\nPriključak „SVČ-top“ je napravljen za Ministarstvo odbrane i biće predstavljen u zatvorenom delu foruma „Armija 2015“. Zabranjeno je da u potpunosti budu otkrivene tehničke karakteristike ovog oružja, ali, kako je naveo predstavnik OPK, njegov domet prelazi 10 kilometara. Po tehničkim karakteristikama ovo oružje nema sebi sličnog u svetu.\n„Kompleks se sastoji od jakog relativističkog generatora i antene, sistema upravljanja i kontrole, prenosnog sistema, montiranih na šasiji protivvazdušnog-raketnog sistema ’buk‘. Instalacijom na specijalnu platformu, ’SVČ-top‘, može da obezbedi kružnu odbranu na 360 stepeni“, rekao je sagovornik agencije.\nPrema rečima predstavnika OPK, kompleks je može da suzbije elektronske aparature niskoletećih vazdušnih objekata, prilikom napada elementima visokopreciznog oružja, saopštili su konstruktori.\nPlanirano je da se kompleks koristi za proveru otpornosti na napad velikog mikrotalasnog zračenja domaćih elektronskih sistema vojne tehnike.


Građani će ponovo morati dokazivati pravo na staru deviznu štednju | Gde Investirati\nAdvokat Borivoje Spremo izjavio je za Tanjug da će građani koji su ostvarili pravo na isplatu stare devizne štednje, kao i oni čiji postupci u sudovima još traju, morati ceo proces da počnu iz početka.\nZakon o regulisanju javnog duga Republike Srbije po osnovu neisplaćene devizne štednje građana, koji je usvojen po hitnom postupku krajem prošle godine, kaže da oni koji imaju staru deviznu štednju mogu od 6. marta podneti Upravi za javni dug neophodne dokaze za ostvarivanje svojih prava.\nPrema ovom zakonu, Srbija ima obavezu da od avgusta 2018. pocne da isplaćuje štediše cele bivše SFRJ. U pitanju su devizni depoziti od oko 310 miliona evra, položeni do 27. aprila 1992. U taj iznos uracunata je i kamata do 2016.\n„Svi postupci koji su pred sudovima, a vezani su za pravo na isplatu devizne štednje, moraće se ponoviti. Čak se ni pozitivna presuda suda da je pravo na isplatu ostvareno ne može upotrebiti kao argument pred Ministarstvom “, ističe Spremo.\n“Sva potraživanja koja proističu iz devizne štednje ostvarene do aprila 1992. godine, postaju nevažeća, a sve sudske odluke se obustavljaju, pa čak i one koje su u postupku izvršenja “, kazao je Spremo i dodao da su građani od sada upućeni na adresu Komisije u Ministarstvu finansija koja će ponovo odlučivati o svakom pojedinačnom slučaju.\n“Najviše je onih koji su izbegli zbog ratnih dešavanja devedesetih, a koji su u tim republikama zasnovali prava na štednju, ali su se kasnije zatekli u Srbiji. Imaće niz komplikacija kako bi došli do svojih prava jer država traži da dostave brojna originalna dokumenta stara više od dve decenije, a velika je verovatnoća da su uništena u ratu”.\nVlada je izdvojila 310 miliona evra za stare štediše, međutim, za sada nije poznato da li će ta suma biti dovoljna, smatra Spremo. Prema Zakonu, svako devizno potraživanje koje bude prihvaćeno će početi sa isplatom krajem avgusta 2018. a trebalo bi da se završi do 2023. godine.\nZakon o isplati štediše iz bivših republika SFRJ, donet je na osnovu presude Evropskog suda za ljudska prava koja je postala pravosnažna u julu 2014, kada su Slovenija i Srbija dobile obavezu vracanja devizne štednje iz vremena SFRJ gradanima Hrvatske i BiH.\nPrevious Kompanija Teva Pharm bi mogla otpustiti 6.000 radnika\nNext Švajcarska finansira popis imovine u lokalnim samoupravama sa 5,5 miliona evra\nTags Borivoje Spremostara devizna štednja


ZORAN PAŠALIĆ: Međusobna solidarnost glavni uslov za poboljšanje položaja novinara\nmladen djordjevic\t 03.05.2021. 15:29h 13:25h\nBEOGRAD - Zaštitnik građana Zoran Pašalić čestitao je svim novinarima i medijskim radnicima Međunarodni dan slobode medija i ocenio da je međusobna solidarnost glavni uslov za poboljšanje njihovog položaja i smanjenje svih vrsta pritisaka i napada na predstavnike te profesije.\n"Kolegijalnost i podrška, tačnije međusobna solidarnost novinara, glavni su uslovi za poboljšanje položaja novinara u našoj zemlji. Pritisci i napadi na novinare zabeleženi su i prošle godine a njihova evidencija, kao i ranijih godina, i dalje nije jedinstvena", rekao je Pašalić u pisanoj izjavi.\n"Cilj je uspostavljanje jedinstvene baze podataka o napadima na novinare, kao i efikasnijeg mehanizma zaštite bezbednosti novinara. Svi podaci o napadima i pritiscima na novinare skupljeni na jedno mesto doprineće delotvornijem postupanju nadležnih organa u slučajevima ugrožavanja bezbednosti novinara", naveo je ombudsman.\nZAŠTITNIK GRAĐANA PAŠALIĆ O SLUČAJU MIKE ALEKSIĆA: Moraju se strogo kontrolisati svi koji rade sa decom\nZoran Pašalićnovinarisolidarnostsporazumnapadi na novinare


IslamBosna » Duraković neće moći položiti zakletvu\nDuraković neće moći položiti zakletvu\n“To znači da Ćamil Duraković neće moći položiti zakletvu, da neće biti izabran predsjednik Skupštine, da neće biti skupštinskih tijela, niti izabranih načelnika odjeljenja”, rekao je Dodik.\nDodik je za “Euroblic” izjavio da će time biti stvoreni uslovi da se u Srebrenici za tri do pet mjeseci raspišu novi izbori, koji bi trebalo da budu legalni i legitmni.\n“Ne možemo da pristanemo na inženjering, da se neka Duška Jurišić ili Zukorlić prijave mjesec dva prije izbora i da se odjave 15 dana poslije, što govori da im je namjera bila da manipulišu. Ta dva slučaja su sasvim dovoljna da izbori budu ponovljeni”, rekao je Dodik.\nPrema njegovim riječima, ukoliko bi ovakva vrsta izbornog inženjeringa bila prihvaćena u Srebrenici, to bi onda moglo da postane pravilo i za druge opštine u Republici Srpskoj i BiH.\n“Na ponovljenim izborima jasno ćemo reći da oni koji su se ranije prijavili, to više ne mogu. U međuvremenu, svi oni će dobiti krivične prijave jer imate situaciju da se u stanu od 40 kvadrata prijavilo 50 ljudi. Prema tome, naši ljudi neće konstituisati Skupštinu, pa neka stranci, koji su uporno promovisali takav inženjering, objasne svu situaciju oko Srebrenice”, istakao je predsjednik Srpske.\nOn je dodao da je jedini zahtjev srpskih predstavnika da izbori u Srebrenici budu fer i pošteni, “pa neka pobijedi ko hoće”.\nIz MUP Republike Srpske potvrđeno je da je provjerom prijava u Srebrenici bilo obuhvaćeno 900 osoba i da je u 185 slučajeva utvrđeno da se radi o fiktivnim prijavama. Oni su potvrdili da se u periodu do lokalnih izbora u Srebrenici prijavilo više od 2.100 osoba od kojih se 479 odjavilo odmah poslije izbora.


Luda kuća?! "Nema čoveka koji me ne moli da čuvam Vučića" – Otvoreno\nPočetna Vesti Luda kuća?! "Nema čoveka koji me ne moli da čuvam Vučića"\nPoznato je da se članovi i funkcioneri Srpske napredne stranke utrkuju ko će brže, jače bolje… ko će više da se dodvori predsedniku te stranke Aleksandru Vučiću. Do sada smo videli mnoge spektakularne odvale i razne načine dodvoravanja šefu, vrhovnom vođi, predsedniku ili kako ga ko već zovu, a svakako jedan od „originalnijih“ primera je izjava predsednika Opštine Obrenovac Miroslava Čučkovića, kojeg građani „prosto mole da čuva Vučića“.\n– Ne postoji čovek koji je bio na vratima Opštine, a koji nije na izlasku rekao: „Pozdravite nam predsednika, čuvajte nam predsednika“ – odvalio je Čučković u gostovanju na jednoj prorežimskoj televizji.\nTeško je reći da ovakvo dodvoravanje zauzima prvo mesto u duši Aleksandra Vučića, pošto ih je za ovih osam godina bilo sijaset sličnih, ali svakako mu je verovatno jedno od dražih.\nČučković oplemenio političku scenu u Srbiji (FOTO)\nDa li će Čučković posle ovog nastupa dobiti neko unapređenje ili nagradu, ostaje da se vidi.\nPotpredsednica Stranke slobode i pravde Marinika Tepić, izjavila je danas na konferenciji za novinare ispred Predsedništva da je u julu ove godine Ministarstvo finansija...


dodik muslimani | ГЕТО СРБИЈА\nPosts Tagged ‘dodik muslimani’\nDA LI ĆE SRBIJA OSTATI BEZ PIJAĆE VODE ZBOG NEBRIGE DRŽAVE I GRADOVA, I REŠITI PROBLEM DAVANJEM KONCESIJE STRANCIMA I PRIVATIZOVANJEM???\n13. фебруара 2014. ГЕТО СРБИЈА\tКоментари су искључени\nUžice nije jedini grad u kome se godinama pila otrovna voda iz gradskog vodovoda. I najveći broj naselja u Vojvodini kao pijaću koristi podzemnu vodu sa visokim sadržajima arsena, natrijuma, amonijaka, organskih materija, minerala, bora…čije korišćenje donosi brojne zdravstvene probleme, a najčešći je – kancer. Tri decenije traju ispitivanja da bi se našlo rešenje za prečišćavanje vode i uklanjanje štetnih i opasnih materija iz nje, ali Vojvođani i dalje piju vodu opasnu po život.\nTako je po podacima Instituta Batut samo pet odsto centralnih vodovoda u Vojvodini potpuno ispravno. U centralnom delu Srbije, računajući i Beograd, taj broj iznosi 62 odsto. Prosek poboljšavaju veliki gradovi, na prvom mestu prestonica Beograd, gde se kvalitet vode redovno kontroliše i gde se najviše i ulaže u poboljšanje stanja. Manja mesta i ruralne sredine su prepuštene sebi i – sreći.\nSrbija je bogata hidropotencijalom, ali siromašna kvalitetnom vodom za piće. Glavni razlog za ovo jeste potpuno odsustvo brige države za stanovništvo, ali i bezgranična strast za profitom privatnih proizvođača pitke vode. Jedino su vodovodi u Novom Sadu i u Beogradu relativno sigurni, a stanovnici ostalih krajeva se doslovno snalaze.\nViše od 30 godina u AP Vojvodini se bezuspešno pokušava doći do rešenja za prečišćavanje podzemne vode sa obezbeđenjem standarda kvaliteta vode za piće.\nVeoma dugo ukazujem da se radi o neprofesionalnim radovima. Za svako od pilot ispitivanja (realizovano ih je preko 20) unapred se znalo, ili se moralo znati, da ne može odgovoriti na postavljeni zadatak: obezbeđenje parametara za projektovanje uređaja za prečišćavanje vode za piće.\nNe postoje pouzdani podaci o frekvenciji pojave kancera u vezi sa korišćenjem vode sa visokim sadržajima arsena u Vojvodini. Sadržaj arsena u nekim podzemnim vodama je dvadeset puta veći od utvrđenog standarda (10 mikrograma/l) te je, prema normativima Svetske zdravstvene organizacije (SZO) rizik od pojave nekog od oblika kancera (mokraćne bešike, pluća, kože, bubrega, nosnog prolaza, jetre i prostate) sa 1:500 povećan na "jednog od 25" korisnika neprečišćene podzemne vode koja se isporučuje stanovništvu u Vojvodini.\nDuže od tri decenije traju bezuspešni pokušaji da se nađe metoda za uklanjanja štetnih i opasnih materija iz podzemnih voda. Testirana su brojna, i najkompleksnija, rešenja: koagulacija sa separacijom floka, ozoniranje, apsorpcija na AU, reversna osmoza…\nUnapred se znalo da se na taj način ne mogu obezbediti zahtevani efekti uklanjanja najštetnijih materija. Pri tome se sve vreme ignoriše zabrana primene ozona pri tretmanu vode sa povećanim sadržajem bromida, budući da se njihovom oksidacijom generiše bromat (jak kancerogen).\nZnaju li da čitaju\nSuprotno brojnim literaturnim podacima i tridesetogodišnjem dokazivanju na pilot-modelima u Vojvodini, ipak se u novom dokumentu (Strategija vodosnabdevanja i zaštite voda u AP Vojvodini) usvojenom u Skupštini APV 2010, planira nastavak traženja rešenja ovog tipa na neodređen rok, što je sa ljudske i stručne strane – neprihvatljivo!\nIako je u Srbiji arsen (As) još 1998. ograničen na 10 mikrograma/l, do danas nije učinjeno ništa na planu obezbeđenja ovog standarda. I odnos nadležnih prema ovom zadatku je neprimeren. Sanitarna inspekcija, primera radi, izda zabranu korišćenja vode za piće u nekim gradovima (Zrenjanin, na primer) ali sa tim nije postignuto ništa. Sredstva informisanja obaveštavaju javnost da “arsen rastvoren u vodi nije toksičan“ (izjava profesora Medicinskog fakulteta u Beogradu u dnevnom listu Politika!).\nKao plod višegodišnjih studijskih i istraživačkih radova prečišćavanja sirovih voda tipa podzemnih voda u Vojvodini, formiran je novi postupak unapređene koagulacije – P-2005/0606 – sa kojim se na tehno-ekonomski i ekološki optimalan način rešava ovaj kompleksni višedecenijski problem. U tom procesu uklanja se arsen i organska materija sa efikasnošću od preko 98 odsto, odnosno 85 odsto, čime se i za naročito opterećene podzemne vode u Vojvodini postiže najbolji standard kvaliteta vode za piće.\nMetod P-2005/0606 je bez primene skupih, a neefikasnih procesa: ozoniranja (te nema štetnih i opasnih produkata ozoniranja), reversne osmoze (pa nema gubitka vode) i aktivnog uglja, pa su investicioni troškovi niži za više od tri puta.\nPrimenom ovog metoda u Novom Bečeju, gde se sada na prečišćava podzemna voda sa sadržajem arsena od 200 mikrograma/l, postiže se uklanjanje As ispod četiri mikrograma/l te je i rizik od pojave kancera smanjen za 100 puta!\nIpak Opštinske vlasti ne zanima da se uvere u efikasnost ove metode na pilot modelu!\nSmanjenje rizika od pojave kancera kao i drugih zdravstvenih rizika i obezbeđenje zdrave vode za piće na resursu sa skoro apsolutnom zaštitom od antropogenih uticaja, sa malim investicijama i pogonskim troškovima, a uz istovremeno smanjenje emisije štetnih i opasnih supstanci u životnu sredinu, daje ovom zadatku prvorazredni značaj sa najvišim stepenom hitnosti.\nProblem u snabdevanju većine stanovnika Vojvodine vodom za piće sa enormnim sadržajima pomenutih štetnih materija mora da zabrine, tim pre što za ovakvo stanje ne postoji nijedan objektivan razlog (ako se izuzmu lični interesi malog broja ljudi zaduženih za rešavanje ovog problema) i – jer se može efikasno rešiti.\nMa, ne zanima ih…\nAli, evo nekih komparativnih podataka o svetu i Srbiji:\nNe može biti da samo u Srbiji ne važi od SZO ustanovljena zavisnost frekvencije kancera i sadržaja arsena u vodi za piće. Opet, nema države u svetu u kojoj se bez prečišćavanja građanima isporučuje voda za piće sa sadržajima arsena i preko 0,200 mg/l, (na nekim lokalitetima oko Zrenjanina čak i 0.351 mg/l).\nNema države u svetu u kojoj se više od 30 godina pokušava na pilot-modelima (uz enormna novčana ulaganja) “pronaći’ postupak uklanjanja As, Na, B, NH4 i organskih materija iz sirovih voda kao što se radi u Vojvodini!\nNema u svetu države u kojoj se uporno insistira na pronalasku rešenja prečišćavanja na način za koji svako u struci unapred zna da je neprimenjiv!\nNema države u svetu u kojoj se, posle trideset godina bezuspešnih pokušaja "nalaženja" rešenja, ozvaniči nastavak postojeće prakse "traganja" za rešenjem, na neograničeno vreme, kako je učinjeno u pomenutoj "Strategiji" Skupštine APV.\nU sredstvima informisanja se tvrdi da je rešenje izuzetno skupo. Kako se može tvrditi da je skupo rešenje koje još nije ni "nađeno"!\nNije poznato da bilo gde kao u Vojvodini odbijaju da se upoznaju sa rešenjem, za koje je utvrđeno da u danu njegove primene može da se obezbedi standard kvaliteta vode za piće! Kako to izgleda naspram više od 30 godina pilot "istraživanja"!\nPomenuto tehnološko rešenje je izuzetno jeftino, odnosno tehno-ekonomski i ekološki optimalno. To znaju i autori "Strategije", jer duže od pet godina postoji dokumentovano i u stručnim glasilima publikovano rešenje P-2005/0606, autor je dr Mileta Perišić, diplomirani inženjer tehnologije iz Beograda. Problem je tehnički rešiv u kratkom roku i sa malim investicijama (i preko pet puta manjim od brojnih prognoza koje se pojavljuju u stručnim i dnevnim glasilima).\nEfikasno rešavanje uklanjanja arsena iz sirovih voda navedenim postupkom dobijeno na jar-testu obezbeđuje se i na pilot modelu, što je dokazano u pilot ispitivanjima uklanjanja arsena iz sirovih voda izvorišta na Rudniku. Sadržaji arsena u sirovoj vodi, u periodu izvođenja eksperimenta, su se bili u opsegu 0.075 – 0.095 mg/l.\nEfikasno uklanjanje na vrednosti ispod 0.004 mg/l postignuto je u prvim satima po puštanju u rad pilot modela i isto obezbeđeno tokom petodnevnog perioda testiranja. Pored kontrola sadržaja arsena na licu mesta vršena je i kontrola sadržaja u sirovoj i prečišćenoj vodi od strane tri ovlašćene laboratorije.\nOficijelna kontrola efikasnosti prečišćavanja vršena je u tri laboratorije: Istražno-razvojnom centru Spektar i Zavodu za javno zdravlje, obema iz Čačka, i Institut za javno zdravlje Srbije Batut iz Beograda. Podaci o rezultatima kontrole efekata prečišćavanja su pokazali da je prečišćena voda potpuno zdrava za piće.\nOvim testiranjem rešenja P-2005/0606 dokazano je da se efekti prečišćavanja koagulacijom, dobijeni u na laboratorijskom modelu postižu i na pilot modelu, odnosno instalaciji. Drugi, još značajniji podatak je vezan za period testiranja, dokazivanja efikasnosti ove metode. Zahtevani efekti prečišćavanja dobijeni su u prvim satima rada uređaja.\nŠta to znači u poređenju sa praksom traženja rešenja u AP Vojvodini? Koliki su uzaludni troškovi učinjeni u ‘traženju’ rešenja na pilot modelima tokom više od trideset godina? Šta znači izloženost riziku od pojave kancera stanovništva koje konzumira podzemnu vodu sve vreme bez prečišćavanja?\nŠta je sa profesijom?\nRanije su vršene revizije projekata. Jedan primer ocene programa namenjenog definisanju parametara za projektovanje postrojenja za prečišćavanje vode za piće Kikinde iz 1998. godine po mnogo čemu odslikava stanje u ovoj oblasti. Komisija za reviziju programa ocenila je da se sa realizacijom predloženih ispitivanja ne mogu dobiti parametri za projektovanje uređaja ze prečišćavanje vode za piće, te je ova aktivnost obustavljena. Kasnije su ovi radovi ipak realizovani.\nPrema podacima iz monografije "Prirodne organske materije u vodi" (prvi autor dr Božo Dalmacija), između ostalog stoji da je Komisija u sastavu: dr Mileta Perišić, dr Luka Knežić, mr Milka Vidović i mr Miša Golicin "napisala jedan neobjektivan i zlonameran izveštaj".\nRezultati ispitivanja na pilot-modelu nisu omogućili izradu validnog projekta, čime je potvrđena korektna ocena Komisije za reviziju.\nObimnija istraživanja isti autor je nešto kasnije realizovao u Zrenjaninu.\nBudući da je isti autor i autor navedene "Strategije", u kojoj se planira dalji nastavak radova na traženju rešenja za prečišćavanje podzemnih voda u APV jasno je da je osnova celog problema u neprofesioanalnom pristupu rešavanja ovog, naizgled, složenog problema.\nVeština masovnih prevara\nMada je i taj podatak prikrivan, u Srbiji je oko devedeset odsto istraženih resursa pijaće vode već izdato pod neku vrstu koncesije, ili je potpuno privatizovano! Vode koje su date pod koncesiju ili privatizovane uglavnom kontrolišu samo tri svetske kompanije (u pitanju su jedna Nemačka, jedna francuska i jedna holandska kompanija, i glavni su monopolisti u svetu). Sva tri ova eksploatatora pijaćih voda Srbije imaju različite strategije i različit pristup interesantnim svetskim tržištima, ali ih odlikuje jedinstven pristup visokoj eksploataciji izvorišta, evidentna korupcija i veština baratanja masovnim prevarama.\nКатегорије:ГЛАС ОБИЧНИХ ГРАЂАНА Ознаке:autobus, bosna, dacic, dodik muslimani, evro, izdaja, karta, ministar, olimpijske, prodaja, putevi, red voznje, RUSIJA, sarajevo, srbija, taci, ukrajina, vladi, voda, vucic


Pripreme za početak protivgradne sezone – Semendria\nPripreme za početak protivgradne sezone\n12. mart 2013. DRUŠTVO – Počele pripreme za protivgradnu sezonu 2013, koja će zvanično startovati 15.aprila i trajaće do 15.oktobra.\nPredstavnici Radarskog centra „Bukulja” i Odeljenja za vanredne situacije MUP-a Srbije – Odsek za vanredne situacije Smederevo i Fonda za razvoj poljoprivrede grada Smedereva održali su danas pripremni sastanak sa protivgradnim izvršiocima na teritoriji Smedereva.\n„Sezona odbrane od grada počinje 15.aprila i traje do 15.oktobra. Na teritoriji grada Smedereva ima 17 protivgradnih stanica sa 34 strelca, što nas svrstava u red nekoliko gradova sa maksimalnim brojem izvršilaca”, podsetio je direktor Fonda, Jovica Vujović.\nVujović je naglasio potrebu dobre komunikacije između svih relevantnih subjekata u ovom važnom poslu i dobre organizacije protivgradne zaštite, a sve u cilju stvaranja uslova za pravovremeno i adekvatno dejstvovanje.\n„Na osnovu izveštaja o preostalim raketama iz prošle sezone i planiranom deobom sa ostalim gradovima, sezonu ćemo dočekati sa oko 10 raketa po stanici, što je za početak veoma dobro”, rekao je Vujović i napomenuo da je u prethodne dve godine Fond obezbedio po 102 rakete.\nPosle rekapitulacije urađenog u prošloj godini, održan je seminar namenjen strelcima protivgradne zaštite, urađen zdravstveni pregled svih izvršilaca i zaključeni ugovori o obavljanju ovog važnog posla u oblasti poljoprivrede.\n« Bliži se izgradnja dela pruge „Krak triangl”\nObeležen 60.rođendan „Našeg glasa” »


PoveĆajmo obuhvat imunizacijom - Glas Podrinja\nNedelja imunizacije u Evropskom regionu SZO od 24. do 30.4. 2016. godine\nPoveĆajmo obuhvat imunizacijom\nImunizacija je jedna od najuspešnijih javno zdravstvenih inicijativa. Imunizacijom se preveniraju bolesti, komplikacije i smrtni ishodi od vakcinama preventabilnih bolesti uključujući rak grlića materice, difteriju, hepatitis B, morbile, zauške, veliki kašalj, zapaljenje pluća, dečju paralizu, prolive izazvane rotavirusom, rubelu i tetanus. Svake godine se registruje 2-3 miliona smrtnih ishoda od difterije, tetanusa, velikog kašlja i malih boginja kod nevakcinisanih lica, a najviše kod dece ispod 5 godina života. Procenjuje se da svake godine ostane nevakcinisano 18,7 miliona dece u svetu, osnovnim vakcinama prema proširenom programu imunizacije.\nImunizacija je doprinela iskorenjivanju velikih boginja i doprinosi iskorenjivanju dečje paralize.


Stigla nam konkurencija na granicu: Pet firmi dalo milione za kopanje litijuma u Laktašima - Biznis Telegraf.rs\nPet firmi, iza kojih stoji slovenački biznismen Andrej Rautner, uložilo je milione konvertibilnih maraka u osnivanje preduzeća “Rudnik litijuma” u Laktašima, koje će se baviti istraživanjem i eksploatacijom rude litijuma na istoku Republike Srpske, piše portal Capital.ba.\nOsnivači su preduzeća "Ar plane", "R mercuri" i "The H" iz Slovenije, te "AR plane" i "Yolle top invest" iz Laktaša, a ozbiljnosti njihovih planova najbolje ilustruje podatak da su kao osnivački kapital uplatili 11,8 miliona maraka (6 miliona evra), navodi portal.\n- Pokušaćemo da se bavimo rudarstvom ako dobijemo koncesije. Još je sve u začetku, preduzeće postoji tek mesec dana. Istraživanja bi bila na graničnom području između Republike Srpske i Srbije - rekao je Rautner.\nSredinom prošle godine, ministar energetike i rudarstva u Vladi RS Petar Ðokić je najavio da će istraživanja krenuti u Loparama, i da je jedno preduzeće dobilo koncesiju na ta istraživanja, podseća se u tekstu.


Kako zaštititi žrtve krivičnog dela?\nM. D. 28. februara 2017. 23:00\nTužilaštvo i sud dužni su da vas zaštite od uvreda, pretnji i svakog drugog napada. Ukoliko ste zabrinuti za bezbednost, imajte u vidu da tužilac može da traži da vam se pruže mere zaštite predviđene zakonom”.\nOvako se Republičko javno tužilaštvo obraća žrtvama i svedocima kriminala, u brošuri kojom informiše građane Srbije kako mogu da dobiju podršku i pomoć u slučaju da budu žrtve krivičnog dela ili svedoci u krivičnom postupku. Isto se odnosi i na članove porodica onih koji su žrtve ubistva.\nU brošuri je dat i spisak adresa i telefona službi za informisanje i podršku u 25 viših javnih tužilaštava Srbiji, Tužilaštvu za organizovani kriminal i Prvom osnovnom javnom tužilaštvu u Beogradu.\nUkoliko u javnom tužilaštvu koje vodi vaš predmet ne postoji Služba za informisanje i podršku oštećenim i svedocima (SIP), to tužilaštvo će vam pružiti informacije kojima raspolaže i po potrebi vas uputiti na Službu u najbližem tužilaštvu, poručuje Republičko javno tužilaštvo.\n(Aleksandra Petrović, Politika)\nUkinuta poternica za Marijom Milošević, slučaj zastareo\nDrama kod Ostružnice: Prevrnuo se vojni kamion, ispala raketa, ima povređenih


Kupovina "na teku"\nponedjeljak, 03 septembar 2012 09:44\nDa građani sve više kupuju "na crtu", potvrdili su u više malih trgovinskih radnji u BiH, gdje su kazali da je ta pojava najprisutnija u prodavnicama u manjim opštinama ili na selima, pišu "Nezavisne".\nVlasnik jedne od takvih prodavnica kazao je da je davanje robe na veresiju jedan od načina "preživljavanje trgovine", ali da s druge strane stvara probleme ukoliko se taj dug redovno ne izmiruje.\n"Imamo svakodnevno dosta komšija koji traže hranu, cigarete i ostale potrepštine na veresiju i to izmire kada budu penzije ili plate", kazali su u ovoj prodavnici.\nMesud Lakota, sekretar Udruženja za zaštitu interesa potrošača BiH, kaže da je poznata stvar da veliki broj bh. građana namirnice, poput mlijeka, hljeba i ostalog, kupuje "na teku". On je istakao da trgovci tome pribjegavaju većinom u prigradskim i seoskim naseljima, ali i da je to jedan oblik pomoći trgovaca, jer na taj način građanima izlaze u susret.\n"Građani onda čekaju penzije, plate, razne doplatke pa tada izmiruju te dugove i to se onda stalno ponavlja iz mjeseca u mjesec", rekao je Lakota i dodao da, pored toga, veliki problem bh. građanima predstavlja i neizvjesnost da li će na vrijeme dobiti svoje plate, penzije i ostala primanja. Prema njegovim riječima, ovakvom trgovinom stiče se povjerenje među ljudima, koji se nalaze u vrlo složenoj finansijskoj situaciji. S druge strane, Bogdan Marjanović, predsjednik Asocijacije samostalnih trgovaca regije Banjaluka, rekao je da je kupovina "na teku" uglavnom prisutna u seoskim prodavnicama, a dosta manje na gradskim područjima. On je naveo da je tome najviše doprinijelo uvođenje fiskalnih kasa.\n"Davanja robe na veresiju u trgovinama još ima, ali dosta manje u gradskim prodavnicama. Na selu je to drugačije, to su komšije, prijatelji, kumovi i tako traže i dobijaju potrebne namirnice jer se poznaju", rekao je Marjanović. Prema njegovim riječima, žalosna je činjenica da u 60 odsto slučajeva građani na veresiju traže cigarete i pivo. On je još dodao da davanje robe na veresiju vodi u zatvaranje trgovinske radnje, jer su trgovcima potrebna obrtna sredstva.\nKupovina "na teku" uglavnom se vrši u seoskim prodavnicama, jer se svi poznaju\nAkademik Muris Čičić, profesor na Ekonomskom fakultetu u Sarajevu, smatra da kupovina "na teku" nije ništa novo na našim prostorima, te da je to kod nas dio tradicije.\n"Ona će postojati sve dok ima tih malih trgovina i dok postoji to poznanstvo trgovca i kupca, zbog čega se i daje veresija", rekao je Čičić i dodao da takav vid kupovanja građaninu pomaže da pregura određeni period.


Ćurić traži podršku: Aerodrom je istorijski projekat za Trebinje | BL Portal\n21. Jula 2021. 15:45\nGradonačelnik Trebinja Mirko Ćurić rekao je danas da je aerodrom istorijski projekat za ovaj grad, za koji bi trebalo da postoji podrška svih.\n“Očekujem da date puni doprinos i, ako ne želite da pomognete, nemojte da odmažete”, rekao je Ćurić predstavnicima opozicije tokom rasprave na sjednici Skupštine grada, odgovarajući na njihove komentare da se već dugo priča o projektu aerodroma, a da se još nije realizovao.\nOn je istakao da je riječ o velikom i ozbiljnom projektu u koji Srbija ulaže novac, a da grad Trebinje daje punu podršku njegovoj izgradnji, te zahvalio Srbiji za sve što je do sada uložila u ovaj grad.\nĆurić je istakao da je posljednjih nekoliko godina Srbija investirala najviše u Trebinje, upravo zahvaljujući predsjedniku Aleksandru Vučiću.\n“Imamo viziju i želimo da se projekat aerodroma realizuje”, naglasio je Ćurić.\nOdbornik SNSD-a Luka Petrović izrazio je očekivanje da će postojati podrška svih za realizaciju projekta aerodroma, bez obzira na pripadnost različitim političkim strankama, navodeći da se može očekivati osporavanje mnogih sa strane, kao što je bio slučaj i sa drugim velikim projektima poput hidroelektrana “Buk Bijela” i “Dabar”.\n“Treba da imamo zajedničko djelovanje kada je riječ o izgradnji aerodroma jer će to biti bogatstvo za naš kraj. Sigurno će biti osporavanja, ali mi moramo da pošaljemo poruku jedinstva za izgradnju aerodroma da prihvatamo investiciju Srbije u Trebinju”, rekao je Petrović, odgovarajući na pitanja opozicionih predstavnika da već postoje pokušaji osporavanja tog projekta, posebno iz susjedne Hrvatske.\nPetrović je naglasio da je plan Srbije da to bude najmoćniji aerodrom u regionu, koji je za grad Trebinje i okruženje posebno značajan jer je u blizini sa granicom sa Hrvatskom i Crnom Gorom.\nKada je riječ o izmjeni Zoning plana za “Grad Sunca”, koji je Skupština grada Trebinja danas jednoglasno usvojila, istaknuto je da je Rodoljub Drašković najveći privatni investitor u Trebinju i šire, kome se daje podrška za dalja ulaganja u “Grad Sunca”.\nPredstavnici PDP-a su istakli da bi Draškovićevu kompaniju “Svislajn” trebalo proglasiti strateškim investitorom u Trebinju i usvojiti pravila za olakšano ulaganje sličnih velikih investitora, kako bi im se omogućilo da lakše i brže investiraju u Trebinju.\nTags: aerodrom, Mirko Ćurić, Trebinje\nOrban istakao da je Brisel prekoračio nadležnost: EU pokrenula prekršajni postupak\nVjeruju samo Srbima: Đorđević novi trener Fenerbahčea\n31. Jula 2021. 14:06\nDrastična razlika: Gdje je paradajz najskuplji, a gdje najjeftiniji?\n31. Jula 2021. 13:37\nNepristupačan teren: Požar kod Višegrada gase i helihopteri iz Srbije\n31. Jula 2021. 11:51\nVerhaz: Oboljeli od hepatitisa bi trebali da se vakcinišu VIDEO\n31. Jula 2021. 10:55\nU Kantonu Sarajevo jedna osoba preminula, 20 novozaraženih koronavirusom\n31. Jula 2021. 10:42


Merkel: Samo koalicija sa SPD daje stabilnu vladu\nPolitika\t12.12.2017 09:47\nNemačka kancelarka Angela Merkel rekla je da će ubrzano ići u smeru formiranja koalicije sa nemačkim socijaldemokratama, naglasivši da će jedino takva koalicija formirati stabilnu vladu, neophodnu za izazovna vremena u Evropi.\nIzrazivši interesovanje jačanje evropskog jedinstva Merkel je nagovestila da se sprema „velika koalicija” najvećih partija nemačke, njene Hrišćansko-demokratske unije (CDU) i Socijaldemokratske partije (SPD) Nemačke Martina Šulca.\nDve partije će započeti pregovore o mogućem produženju koalicije iz prethodne četiri godine u sredu, međutim, AP ocenjuje da nije sigurno da će doći do formiranja koalicije.\nMerkelova, međutim, kaže da je uverena da je stabilna vlada osnova na kojoj Nemačka može najbolje da radimo sa Francuskom i za Evropu. „Ne preterujem kada kažem da čitav svet čeka na nas da budemo u mogućnosti da delujemo”, rekla je Merkelova nakon sastanka svoje partije, uz ocenu da manjinska vlada ni u kom slučaju ne bi bila stabilna.\nSocijaldemokrate su saopštile da će razgovori o novoj vladi biti otvoreni, ali i da će razmotriti podršku za manjinsku vladu.\nLider socijaldemokrata Martin Šulc pomenuo je ideju o Sjedinjenim Evropskim Državama, koja se nije dopala CDU.\nOn je u četvrtak na kongresu stranke dobio podršku za jasnu viziju Evrope i pozvao na formiranje Sjedinjenih Evropskih Država do 2025. godine.\nU slučaju da dve strane ne formiraju koaliciju, opcije su ili formiranje manjinske vlade na čelu sa Merkelovom ili novi izbori.\nPredsednik Nemačke Frank Valter Štajnmajer jasno je dao do znanja da ne želi nove izbore, prenosi AP.


USLOVI KORIŠĆENJA SAJTA - Avan & TučakAvan & Tučak\nHvala što ste posetili naš internet sajt „avanitucak.rs“. Vaš pristup, kao i korišćenje ovog našeg internet sajta (u daljem tekstu: internet sajt) podleže ovim uslovima korišćenja i važećim zakonskim propisima koji uređuju ovu oblast. Pristupom i korišćenjem internet sajta, prihvatate bez ograničenja, ove uslove korišćenja. Ukoliko ne prihvatate ove uslove korišćenja bez ograničenja, molimo Vas da napustite internet sajt.\nInternet sajt i svi tekstovi, logotipi, grafika, slike, audio materijal i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo Avan & Tučak, ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika Sadržaja je strogo zabranjeno. Avan & Tučak će zaštiti svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nSadržaj internet sajta može sadržati netačne podatke ili štamparske greške. Promene na internet sajtu se mogu napraviti periodično u bilo kom trenutku i bez obaveštenja. Međutim, Avan & Tučak se ne obavezuje da redovno ažurira informacije sadržane na ovom internet sajtu. Takođe, Avan & Tučak ne garantuje da će internet sajt funkcionisati bez prekida ili grešaka, da će nedostaci biti blagovremeno ispravljani ili da je internet sajt kompatibilan sa vašim hardverom ili softverom.\nInternet sajt koristite na sopstveni rizik. Avan & Tučak nije odgovoran za materijalnu ili nematerijalnu štetu, direktnu ili indirektnu koja nastane iz korišćenja ili je u nekoj vezi sa korišćenjem internet sajta ili njegovog Sadržaja.\nInternet sajt može sadržati linkove drugih internet sajtova čiji vlasnik ili korisnik nije Avan & Tučak. Takvi linkovi su obezbeđeni isključivo da bi Vama pružili što više informacija. Avan & Tučak ne kontroliše i nije odgovoran za rad, sadržaj, politiku privatnosti ili bezbednost ovih sajtova. Avan & Tučak ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti Avan & Tučak.\nPrava intelektualne svojine i ostala prava na bilo koji Sadržaj koji je dostupan za preuzimanje sa internet sajta (u daljem tekstu Sadržaj), pripadaju Avan & Tučak, osim ako drugačije nije izričito određeno. Vaša upotreba Sadržaja podleže uslovima Zakona o zaštiti autorskih prava Republike Srbije. Nemojte preuzimati niti koristiti Sadržaj ako se ne slažete sa ovim odredbama. Kada preuzimate ili koristite Sadržaj sa internet sajta, to činite na sopstveni rizik.\nAvan & Tučak može u svakom trenutku izmeniti ove uslove korišćenja tako što će ažurirati ovaj tekst. Vi ćete automatski biti obavezani novim uslovima korišćenja sadržanim u izmenama, te bi iz tog razloga trebalo da periodično posetite ovu stranicu radi upoznavanja sa trenutno važećim uslovima korišćenja.


Prenos audio i video signala visoke definicije, sa računara do kućnog medijalnog centra, HiFi zvučnika i velikih televizora preko bežične mreže predstavljao je problem sve do afirmacije N standarda. Sada kada je taj posao obavljen, proizvođači se utrkuju u tome ko će predstaviti kvalitetnije i funkcionalnije rešenje iz ovog segmenta. Tako je kompanija Netgear na ovogodišnjem CES-u predstavila media streamer EVA9100 koji po ceni 249 dolara omogućava transfer sadržaja "Blueray kvaliteta" sa bilo kog tipa računara u mreži, bez obzira na operativni sistem koji poseduje ili sa mrežnih uređaja za skladištenje podataka (NAS). Pored toga uređaj poseduje i mogućnost prenosa sadržaja sa YouTube-a, Flickera, preko RSS feed-ova, kao i pristup VoD servisima kao što su Hulu, Netflix, Amazon Video On Demand, BBC iPlayer i CBS. Iako kod nas većina ovih servisa nije dostupna, sam uređaj nudi dovoljan stepen funkcionalnosti da vredi razmisliti o istom, naravno u slučaju da se Netgear odluči da ga ponudi domaćim distributerima.


Zatvoren peti FON Hakaton - FONIS\nNa velikom finalu, kome su prisustvovali zaposleni Fakulteta organizacionih nauka, domenski eksperti i predstavnici kompanije Telekom Srbija, izabranih šest najboljih timova je prezentovalo rešenja Hakatona, dok su najbolja tri tima prikazivali svoje ideje osmišljene na Tech Challenge-u. Stručni žiri nije imao nimalo lak posao da odabere po troje najboljih, ali su nakon pažljivog razmatranja uspeli da izdvoje koje je to rešenje koje se najbolje uklapa u kompaniju Telekom Srbija i koje će biti primenjeno.\nPobednici Hakatona su studenti Računarskog fakulteta u timu RAFx, koji su napravili aplikaciju za praćenje, predviđanje i rasterećenje opterećenja baznih stanica pre, tokom i nakon završetna EXIT festivala u Novovm Sadu. Drugo mesto osvojio je tim Java Swingers sa Elektrotehničkog fakulteta, dok se na trećem mestu našla grupa studenata koju su činili studenti sa Fakulteta oganizacionih nauka, Metropolitena i Visoke ICT škole, Will code 4 Food.\nNa delu Tech Challenge je zadato da se osmisli šta to studentima treba i kako svojom idejom treba personalizovati telekomunikacioni servis i u ovoj kategoriji pobedio je tim United team sa Fakulteta organizacionih nauka. Drugo i treće mesto pripalo je timovima Tech Warriors i Demings’ sa Fakulteta organizacionih nauka.\nČestitamo svim ekipama koje su učestvovale i nadamo se da će nastaviti da se trude i napreduju sa svojim novim projektima.


Gvaido odbacio optužbe o vezama sa ilegalnim naoružanim grupama u Kolumbiji\n► Gvaido odbacio optužbe o vezama sa ilegalnim naoružanim grupama u Kolumbiji\nVenecuelanski opozicioni lider Huan Gvaido odbacio je kao netačne optužbe da ima veze sa ilegalnim naoružanim grupama u susednoj Kolumbiji, posle objaviljavanja fotografije na društvenim mrežama na kojoj se vidi on sa dva člana kriminalnog ganga.\nFotografija je navodno snimljena krajem februara kada je Gvaido bio u Kolumbiji u nenajvljenom prisustvu na koncertu koji je organizovao milijarder Ričard Branson kao vid pomoći za dostavljanje humanitarne pomoći Venecueli.\nGvaido je danas izjavio kolumbijskom BLU radiju da se on tog dana slikao sa mnogim ljudima čiji individualni bekgraund nije mogao da zna.\nKolumbijska vojska je potvrdila da su dve osobe, koje se nalaze na fotografiji sa Gvaidom, pripadnici kriminalnog ganga poznatog pod imenom Rastrohos.\nRasprave oko ove fotografije su deo rasta neprijateljskih tenzija između Kolumbije i Venecuele.\nOne su kulminirale 31. avgusta kada su venecuelanski zvaničnici saopštili da imaju dokaze o postojanju paramilitarističkih kampova za trening u susednoj Kolumbiji gde se obučavaju grupe za oružane napade sa namerom da potkopaju vlast predsednika Nikolasa Madura.\nHorhe Rodrigez, ministar za komunikacije, optužio je predsednika Kolumbije Ivana Dukea da ne čini ništa da to spreči, a Duke je sa svoje strane optužio Venecuelu da pruža utočište kolumbijskim levičarskim gerilcima.\nGvaido položio zakletvu u parlamentu usred parlamentarne krize u Venecueli\nLider venecuelanske opozicije Huan Gvaido i poslanici koji ga podržavaju ušli su danas u parlament gde je on položio zakletvu kao samoproglašeni privremeni predsednik te institucije.\nPredsednik Venecuele Nikolas Maduro pojačao je patrole civilne zaštite širom zemlje dok njegovi rivali pozivaju na masovne proteste protiv njega.


SAOPŠTENJE ZA ŠTAMPU - PAK predstavlja uspehe 2018. godine, koji su premašili postavljene ciljeve - www.atk-ks.org\nSAOPŠTENJE ZA ŠTAMPU – PAK predstavlja uspehe 2018. godine, koji su premašili postavljene ciljeve\nPoreska administracija Kosova predstavila je medijima danas dostignuća za 2018. Na ovoj konferenciji generalni direktor PAK-a Sakip Imeri rekao je da je ove godine postignut izuzetan uspeh u prikupljanju prihoda, koji su određeni Vlada Republike Kosovo. Pored toga, direktor Imeri je rekao da je naporno radio i da stalno povećava komunikaciju sa poreskim obveznicima kako bi bolje razumeli poreske obaveze. Da bi se uspelo u komuniciranju obaveza poreskih obveznika, to bi svakako trebalo učiniti putem mehanizama koji garantuju da su poruke PAK-a uspešno prosleđene poreskim obveznicima, čime smo dobili stručnu podršku od međunarodnih institucija.\nPred novinarima, direktor PAK-a je predstavio kratak rezime o aktivnostima koje je PAK okarakterisao, posebno da predstavi prihode koji iako još nije završena kalendarska godina i uspeli su da premaše postavljene prognoze.\n“Do 28. decembra 2018. godine bilo je moguće prikupiti 455,9 miliona eura ili 6,6 miliona eura više od ukupnog godišnjeg plana prihoda. Poređenje između perioda odražava rezultate koji su premašili naše ciljeve. Ako uporedimo period januar – 28. decembar 2018. sa istim periodom prošle godine, povećali smo za 41,5 miliona eura ili 10,0% više, dok smo u odnosu na plan prikupili 9,9 miliona eura ili 2,2% više prihoda od plana. predviđeno”, rekao je između ostalog Imeri je.\nPored prihoda na ovoj konferenciji predstavljene su i druge aktivnosti koje su se razvile tokom naredne godine, kao što su obrazovanje poreskih obveznika, objedinjavanje usluga poreskim obveznicima, naplata dugova, borba i sprečavanje neformalne ekonomije, praćenje igara na sreću, proces fiskalizacije, itd.\nPAK konstantno sprovodi aktivnosti na povećanju nivoa poštovanja poreskih obaveza, uključujući i transparentnost usluga poreskim obveznicima, koji će imati lakše informacije i izvršavanje obaveza dobrovoljno.\nNjomza Alaj Decembar 28, 2018 SAOPŠTENJE ZA ŠTAMPU


Bankari u CG uznemireni, tvrde doći će do karambola\nTanjug 27. maja 2021. 13:31\nPODGORICA – Predlog zakona o šestomesečnom odlaganju plaćanja kreditnih obaveza korisnika kredita u Crnoj Gori uzburkao je stručnu javnost u toj zemlji, a izazvao je i reagovanja vodećih međunarodnih finansijskih institucija – Svetske banke i Međunarodnog monetarnog fonda.\n„To što se desilo juče na Odboru za ekonomiju nije bilo očekivano za Udruženje banaka Crne Gore“, kaže za Dan generalni sekretar tog udruženja Bratislav Pejaković, i dodaje dodao da se sprema „karambol u bankarskom sektoru ako Skupština usvoji predlog zakona i on stupi na snagu“.\nNavodi da su strani investitori uložili novac u kapital banaka rčunajući na predvidljiv privredni i finansijski sistem, zakonsku regulativu, te da se sada ođednom „političkom voljom, mimo stava struke, nameću određena rešenja“.\nOn objašnjava da obustava plaćanja glavnice i kamate na šest meseci znači da neće biti povrata novca u banke, što nameće pitanje „od kojeg će se novca onda raditi replasmani?“.\n„Znači, novi zahtevi za kredite neće moći da se podrže… Dakle, može takav karambol da se napravi sa nesagledivim posledicama“, rekao je Pejaković.\nMoratorijum na otplatu kredita je prošle godine bio na tri meseca i obračunavala se kamata, podseća Dan.\nPovodom ovog zakonskog predloga reagovao je i Emanuel Salinas, direktor Svetske banke za Crnu Goru i BiH, koji je ocenio da opšti moratorijum nije najbolji način da se postigne nameravani cilj – pružanje pomoći privatnom sektoru zbog posledica pandemije, i da može imati značajne negativne posledice, preneli su crnogorski mediji.\nPredstavnica MMF-a u Regionalnoj kancelariji za zemlje Zapadnog Balkana Stefani Eble poručila je danas da je Fond zabrinut zbog predloženog zakona, predočivši da će, s jačanjem oporavka, odobravanje bankarskih kredita igrati glavnu ulogu u pomaganju ekonomiji da dugoročno nastavi sa rastom, prenosi portal CdM.\n“Mere finansijske pomoći treba da budu dobro ciljane, vremenski ograničene i na kraju postupno ukidane kako bi se osigurao protok novih kredita u ekonomiju. MMF je zabrinut da bi neciljane mere finansijske pomoći koje se primenjuju na sve zajmoprimce mogle da nanesu štetu sposobnosti finansijskog sektora da obezbedi finansiranje stanovništva i kompanija, i mogle bi potencijalno da ugroze oporavak“, navela je ona.


Rusija snizila referentnu kamatu prvi put za 10 meseci - Sputnjik Srbija\n17:42 10.06.2016 (osveženo 18:01 10.06.2016) Preuzmite kraći link\nFrancuska banka bez objašnjenja zatvara račune ruskih diplomata\n„Odbor direktora Banke Rusije je odlučio da ključnu kamatnu stopu snizi sa 11 na 10,5 procenata“, navodi se u saopštenju banke, a prenosi agencija Frans-pres.\nOdbor je ukazao na pozitivne trendove, kao što su stabilnija inflacija i manji inflatorni rizici u uslovima oporavka privrednog rasta.\nRusija očajnički nastoji da udahne život ekonomiji, koja se uveliko oslanja na izvoz energenata, i koja je zaglavljena u recesiju prouzrokovanu padom cena nafte i zapadnim sankcijama uvedenim Moskvi zbog ukrajinske krize.\nRublja je od januara ojačala za 25 odsto, pošto su se cene nafte skoro duplirale, nakon što su početkom godine pale na najniži nivo za više od deset godina.\nRast nacionalne valute je povećao pritisak na centralnu banku da, prvi put od jula prošle godine, snizi ključnu kamatnu stopu.\nMeđunarodni monetarni fond prognozira da će ruska ekonomija ove godine evidentirati pad od 1,5 odsto, navodi AFP.


Проблеми са контекстом\nProblemi sa kontekstom\nMINISTAR zdravlja Zlatibor Lončar dozvolio je sebi veliku grešku, jer je nesmotrenom izjavom pružio priliku da bude optužen da lekare deli po nacionalnosti, što je nedopustivo, ali i da ima problema u shvatanju srpstva. Činjenica je da su u Crnoj Gori ljudi koji se deklarišu kao Srbi diskriminisani i da je njihov broj u javnom sektoru na nivou statističke greške, jer tamo vlast pripadnike ove nacionalnosti smatra „opozicijom“. Govoreći o tom problemu, Lončar je ukazao da mnoga vodeća mesta u Srbiji zauzimaju „Crnogorci koji još ni srpski nisu naučili“ i dodao da se trudi da ih u zdravstvu ne bude. Umesto da tu činjenicu predstavi kao vrlinu države Srbije, Lončar je to trapavo naveo kao manu. Time je omogućio svom kolegi iz Crne Gore Kenanu Hrapoviću da poentira ispraznom pričom o tome kako u toj državi „nema nepodobnih kada su jezik, vera ili nacija u pitanju“, što je tačno koliko i tvrdnje da se novim zakonom ne otimaju dobra SPC. A kojim to jezikom, inače, Crnogorci govore? Jezik se u Crnoj Gori nije bitnije promenio od Njegoševog „Gorskog vijenca“, a upravo je to bio dokaz da se i najveća filozofska dela mogu pisati čistim srpskim narodnim jezikom. Da tako nešto misli, svrstao bi se u isti stroj s „lingvistima“ Adnanom Čirgićem, Ivom Pranjkovićem i Josipom Silićem, prvoborcima za „crnogorski jezik“ zarad „odbacivanja kompleksa inferiornosti i jezičke podređenosti nekim drugim kulturnim centrima“.\nIZVESNO je, međutim, da to nisu ideje vodilje Zlatibora Lončara, jer obično ne baštini takvu „tradiciju“, što se ne bi moglo reći za zamenicu glavnog i odgovornog urednika NIN-a Vesnu Mališić. Očito teško obolela od hroničnog problema s kontekstom, ona, na primer, nikako nije mogla da objasni kontekst u kojem je onomad naslovna stranica njenog nedeljnika objavljena pa povučena. Te nije bilo problema s fotografijom na kojoj je puška uperena u Aleksandra Vučića, pa ga je onda bilo, jer je na zahtev vlasnika povučena. Te nije bilo cenzure, što bi zahtev vlasnika za povlačenjem naslovnice nesumnjivo predstavljao, te je bilo, jer urednički kolegijum nije smatrao da je fotografija problematična. Umotavala se kao pile u kučinu pokušavajući da objasni da su načinili grešku, iako greške nije bilo.\nKONTEKST, i samo kontekst, jeste problem i s njenom izjavom u emisiji „Oko“ RTS-a, gde je crtanje trobojki diljem Crne Gore uporedila s hipotetičkim crtanjem šahovnica po Vojvodini, što je izazvalo talas negodovanja u digitalnoj sferi. „Srpske zastave se crtaju na garažama, na javnim toaletima, na mestima koja su neprimerena za to, druga stvar, ne znam kako bismo se mi ponašali ovde da neko, na primer, crta šahovnicu u Vojvodini“, rekla je ona u emisiji, da bi se kasnije na N1 pravdala kako je „izjava istrgnuta iz konteksta koji je bio u emisiji“. Ona nije, međutim, smisleno objasnila koji je to „kontekst“, šta je tačno tim poređenjem htela da kaže, ali je ono sasvim u skladu s tradicijom nje i njenih istomišljenika da stalno prave nekakve paralele između četnika i ustaša i slično. Šta god da je, neprimereno je, jer je šahovnice u Vojvodini bilo samo u vreme NDH, kada je Srem pripadao toj monstruoznoj tvorevini, dok je trobojka u Crnoj Gori crnogorska koliko je srpska.\nHAJDE da joj poverujemo da je ta izjava „istrgnuta iz konteksta“, ali onda se postavlja pitanje da li je iz konteksta istrgnut i njen stav da petina, četvrtina, trećina, polovina ili koliko god hoćete građana Crne Gore izlazi na litije zbog, kako je rekla, „nacionalističkih floskula da je neko ugrožen, da je neko nekome nešto otimao“. Koji je kontekst njene misli da oni „izlaze na molebne ne toliko zbog Crkve, nego da se na temi Crkve obračunaju sa režimom Mila Đukanovića, što je apsolutno evidentno“? Kako onda objašnjava da su na litijama i u borbi za očuvanje SPC prisutne i brojne pristalice DPS poput učiteljice iz Bara Rade Višnjić, iz čije je učionice priča sa „velikim štrumpfom“ i krenula, ali i drugih vera i nacionalnosti? Kako objašnjava da do ovakvog „dešavanja naroda“ nije došlo ranije kada se radilo o čisto političkim i „nacionalističkim“ pitanjima, od priznavanja nezavisnosti Kosova i Metohije do učlanjenja u NATO? S nestrpljenjem čekamo naredni Mališićkin „problem sa kontekstom“.


Dačić i Makej: Zadovoljstvo stepenom bilateralne saradnje Srbije i Belorusije\nIzvor: RTS, 16.Jun.2020, 10:43\nPrvi potpredsednik Vlade i ministar spoljnih poslova Ivica Dačić razgovarao je telefonom sa ministrom inostranih poslova Republike Belorusije Vladimirom Makejem.\nDvojica ministara su izrazili zadovoljstvo stepenom bilateralne saradnje i razumevanja koji postoje između dve države, o čemu svedoči i redovan dijalog na visokom i najvišem nivou, navodi se u saopštenju Ministarstva spoljnih poslova.\n>> Pročitaj celu vest na sajtu RTS << />Ministar Dačić je pozvao svog beloruskog kolegu u posetu Srbiji, u cilju detaljnijih razgovora o mogućnostima za unapređenje odnosa, pre svega u oblasti ekonomije.\nTokom razgovora bilo je reči o aktuelnoj epidemiološkoj situaciji izazvanoj pandemijom koronavirusa.\nMinistar Makej je informisao o situaciji u Belorusiji i merama koje se preduzimaju u cilju obuzdavanja epidemije, ocenivši da se epidemiološka situacija popravlja.\nMinistar Dačić je obavestio sagovornika da su, usled poboljšanja situacije sa širenjem virusa, u Srbiji ukinute neke od mera uvedenih u proteklom periodu i izrazio nadu da će Belorusija uspešno savladati sve izazove u borbi protiv koronavirusa.\nPrvi potpredsednik Vlade i ministar spoljnih poslova Ivica Dačić razgovarao je telefonom sa ministrom inostranih poslova Belorusije Vladimirom Makejem, a dvojica sagovornika izrazili su zadovoljstvo stepenom bilateralne saradnje, o čemu svedoči i redovan dijalog na visokom i najvišem nivou...Dačić...


Upriličena posjeta Gradonačelnika Grada Goražde sa saradnikom\nHome Vijesti Upriličena posjeta Gradonačelnika Grada Goražde sa saradnikom\nU sklopu posjete svim privrednim asocijacijama koje rade i djeluju u sklopu Biznis centra Goražde, Gradonačelnik Grada Goražde gosp. Ernes Imamović posjetio je dana 28.01.2021.godine i Udruženje poslodavaca BPK Goražde.\nPored Gradonačenika i pomoćnika gradonačelnika za finansije gosp. Muamera Krašića, sastanku su ispred Udruženja poslodavaca BPK Goražde prisustvovali predsjednica Udruženja poslodavaca Šejla Bojadžija i sekretar Adnan Bukva.\nPredstavnici Udruženja poslodavaca upoznali su gradonačelnika sa problemima sa kojima se suočavaju poslodacima, opterećenjima koje plaćaju poput komunalne takse, komunalne naknade, rente i drugih naknada koje su pod ingerencijom Grada Goražde.\nUpoznali su Gradonačelnika o najbitnijim projektima koje je Udruženje poslodavaca realizovalo u prethodnih periodima, poput Privredng vodiča, edukacija, analize parafiskalnih nameta, pomoć pri organizaciji konferencije PIT DRINA, dnevnika FACE TV, te mnogih drugih aktivnosti i projekata.\nTakođer, najavili su i neke druge projekte, te nastavak nekih starih, te je gradonačelnik obećao u skladu sa finansijskim mogućnostima Grada Goražde podržati sve dobre projekte.


Rusija će pomoći Belorusiji da zaštiti svoj suverenitet - 14.03.2019, Sputnik Srbija\nUživo: Đoković protiv Korejca na startu Vimbldona\nRusija će pomoći Belorusiji da zaštiti svoj suverenitet\nRusija je spremna da u svakom trenutku pomogne Belorusiji prilikom zaštite njenog suvereniteta u slučaju da se pojave određene pretnje od strane Zapada po pitanju... 14.03.2019, Sputnik Srbija\nrusija, vesti, svet, belorusija\n© Sputnik / Andrej Aleksandrov / Uđi u foto-galerijuZastave Rusije i Belorusije\n© Sputnik / Andrej Aleksandrov\nRusija je spremna da u svakom trenutku pomogne Belorusiji prilikom zaštite njenog suvereniteta u slučaju da se pojave određene pretnje od strane Zapada po pitanju „obojenih“ revolucija, izjavio je ambasador Ruske Federacije u Minsku Mihail Babič.\nPutin na sastanku sa Lukašenkom: Belorusija je važan strateški partner\n13 Februar 2019, 13:47\n„Ukoliko se pretnja obojenom revolucijom od strane Zapada pojavi po pitanju Belorusije, Rusija će kao njen saveznik da postupi u skladu sa zahtevom Minska i to svim raspoloživim sredstvima“, rekao je Babič.\nRuski ambasador je naglasio da su Moskva i Minsk u stanju zajednički da „obesmisle“ napore NATO-a da poremeti balans snaga u regionu i time stvori nove rizike zemljama koje su ponudile svoju teritoriju za razmeštanje raketa kratkog i srednjeg dometa.\n„Trenutno Rusija i Belorusija imaju dovoljno snage i sredstava da osiguraju svoju bezbednost“, pojasnio je Babič.\nOn je naveo i da Minsk nije Moskvi predlagao da u doglednoj budućnosti uđe u sastav Ruske Federacije, te da je i predsednik Rusije Vladimir Putin u više navrata ukazivao na stav Moskve da se Rusija zalaže za razvoj uzajamnih odnosa na nivou saveznih država.\nUŽIVO Ambasador LNR: Oslobođeni svi taoci iz „Azota“ u Severodonjecku14:42 Uživo: Đoković protiv Korejca na startu Vimbldona 14:39


Stotinu žalbi na rezultate izbora na Kosovu\nPreizborni plakati na Kosovu, ilustrativna fotografija\nU Izbornom panelu za žalbe i predstavnike politički subjekti na Kosovu podneli su 100 žalbi na konačne rezultate parlamentarnih izbora koje je Centralna izborna komisija objavila u četvrtak.\nPanel ima 72 časova da se izjasni o tim žalbama.\nNajveći broj žalbi podnela je Samostalna liberalna stranka ispred srpske zajednice, ukupno 42, a žalbe su podnele i Demokratski savez Kosova, Demokratska partija Kosova, Inicijativa za Kosovo, Partija kosovskih Srba, pokret Samoopredeljenje i ostale manje partije.\nU slučaju nezadovoljstva na odluku panela, strane mogu da se obrate i Vrhovnom sudu koji takođe odlučuje u roku od 72 časova.\nCentralna izborna komisija tek na kraju celog ovog procesa može da potvrdi konačne rezultate, što će otvoriti put formiranju nove Vlade Kosova.\nPostignuta saglasnost Samoopredeljenja i DSK o vladi\nU međuvremenu, radne grupe pokreta Samoopredeljenje (PS) i Demokratskog saveza Kosova (DSK), partije koje su osvojile najveći broj glasova, nakon šest održanih sastanaka okončale su pregovore po pitanju budućeg vladinog programa i postigle saglasnost o različitim sektorima.\nKako su najavili iz DSK, konačni politički sporazum lidera ove dve partije se može postići nakon što se rezultati potvrde.\nVlada za četiri godine: Isa Mustafa\nLider DSK Isa Mustafa izjavio je u petak poslepodne na konferenciji za novinare, nakon sastanka predsedništva te partije, da su ekipe odradile odličan posao i da je postignuto „dosta toga po pitanju harmonizacije programa u oblasti ekonomskog razvoja, obrazovanja, zdravstva, vladavine zakona, bezbednosti i socijalnih pitanja“.\n„Takođe je postignuta saglasnost zadovoljavajućeg nivoa po pitanju organizacije vlade i kako će buduća vlada funkcionisati“, kazao je on.\nO pitanjima o kojima nije postignuta saglasnost dogovoreno je da se odluči kasnije, dodao je Mustafa.\n„Nastavićemo razgovore nakon potvrđivanja rezultata, na visokom nivou, gde ću prisustvovati ja i još neko iz radne grupe a kako bi harmonizovali i pitanja koja su ostavljena za kasnije, a u vezi strateških investicija, dijaloga sa Srbijom, ustavnim funkcionisanjem, kao i raspodelom odgovornosti u sledećoj vladi. To treba da uključi sve pozicije koje će biti aktuelne u naredne četiri godine, zato što je ova vlada vlada za četiri godine“, kazao je Mustafa. Dodao je da će i to kome će pripasti pozicija budućeg predsednika Kosova biti jedna od tema razgovora između dve partije. Aktuelnom predsedniku Hašimu Tačiju mandat ističe 2021.\nMustafa: Odgovornost dijaloga u budućnosti na Vladi Kosova\nGovoreći o dijalogu sa Srbijom, on je kazao da DSK podržava dijalog i da je to jedini način da se otvorena pitanja sa Srbijom reše, dodajući da će odgovornost dijaloga u budućnosti biti na Vladi Kosova.\n„Ne očekujem da će biti nekog suprostavljanja od Samoopredeljenje po tom pitanju... Mi smo se javno izjasnili da ćemo primeniti reciprocitet. To nije lako pitanje koje se može desiti za jedan dan već zahteva procedure. Ali, onda kada se uvede reciprocitet, to pokriva i pitanje takse. Reciprocitet znači da ćemo mi postupiti onako kako oni (Srbija) postupaju prema nama, po pitanju trgovinske razmene, ekonomske saradnje, ali i po pitanju šteta koje nam nanose na međunarodnoj sceni, kao što je povlačenje priznanja. Takođe, i po pitanju potpisanih sporazuma iz Brisela koji nisu sprovedeni, kao što su energetika, slobodno kretanje robe, dokumentacija koja Kosovu nije vraćena. Mi ne možemo postići sporazum sa Srbijom ukoliko oni ne sprovedu sporazume o kojima smo se dogovorili’, dodao je Mustafa.\nPS i DSK su na osnovu konačnih rezultata dobili dovoljan broj glasova (61) da zajedno formiraju novu vladu Kosova.


Tadić : Ja bih odmah dao Đokoviću da bude predsjednik - Vijesti.me\nTadić : Ja bih odmah dao Đokoviću da bude predsjednik\n"Ovo je najveći uspjeh našeg sporta ikada. Gledajući finalni meč, kao građanin Srbije zamalo da umrem", istakao je predsjednik Srbije.\nPredsjednik Srbije Boris Tadić izjavio je danas da je Novak Đoković primer za sve mlade ljude u Srbiji kako se može doći na svetski vrh. "Ne znam kako mogu da zahvalim Novaku za sve ono što je učinio za Srbiju i naš narod. Ne može se opisati koliko njegov uspeh znači našoj zemlji" - izjavio je Tadić.\n"Ovo je i primjer koliko su mukotrpni rad i disciplina važni da bi se ostvario cilj", dodao je Tadić i naglasio da je divno gledati TV snimak u kome dječak Đoković najavljuje njegov cilj da bude najbolji na svijetu i trenutke u kojima on ostvaruje svoje snove.\n"Dugo smo patili i bili pod velikim pritiskom. Ovo su za naše ljude u Srbiji, Bosni i Hercegovini, Hrvatskoj, Makedoniji, Crnoj Gori, Sloveniji, ovdje u Engleskoj i svuda u svijetu trenuci oporavljanja. Sjajno je za Srbiju o kojoj je dugo slika bila loše ispredana i čitava priča postavljena na lošim osnovama, Novak je učinio ogromnu stvar", ocijenio je Boris Tadić.\n"Ja bih odmah dao Đokoviću da bude predsjednik i jedva čekam da nekom takvom ustupim posao, ali lošijem od Novaka sigurno ne", poručio je predsjednik Srbije\n"Zamalo da umrem"\nhahahah zamislite da crna gora ode na evropsko a milo da izjavu htio sam da umrem dok sam gleda startove sava pavicevica i lukshica sigurno nece zamijenit gori od dzudovica.kako se boris istopio inache je patetichan ali sad je bash razvalio\nDjokovicu svaka cast, a ti Borise ..... .. .....!\nserdare aj u aljine i ne izlazi..


Hrvatska kompanija od imigranata zaradila 6 miliona eura – Bankar.me\nApril 4, 2016 PLANETA, POSLIJE POSLA, REGION, SVE VIJESTI, ZANIMLJIVOSTI Leave a comment\nTvrtka Tehnix iz Donjeg Kraljevca od migrantskog će talas koji je pogodio Evropu zaraditi čak šest miliona eura. Toliko, naime, iznosi vrijednost kontejnera za stanovanje za koje su primili – i ugovorili – narudžbe iz inosstranstva.\nI dok je migrantski talas kamen spoticanja vlasti evropskih država te izaziva podijeljene reakcije u javnosti, za dio preduzetnika on se pokazao vrlo profitabilnim, piše Večernji list.\nPritom se ne misli na “lešinare”, i krijumčare ljudi – a prema podacima UN-ove Kancelarije za droge i kriminal oni godišnje zarade oko 150 miliona dolara – već na kompanije koje su u taj posao ušle kako bi popunile logističke potrebe i tako stvorile “imigrantsku industriju”.\nKompanija Tehnix, koja broji 320 zaposlenih u Donjem Kraljevcu, dok ih je s kooperantima više od 500, već se 25 godina bavi ekologijom, odnosno tehnologijom za upravljanje komunalnim otpadom i pročišćavanje otpadnih voda te proizvodnjom stambenih kontejnera, samo je nastavila saradnju s partnerima iz Njemačke, Austrije, Švajcarske i Luksemburga, no u tim su se državama okolnosti lani promijenile. Otkad se razbuktala kriza, narudžbe partnera iz tih država za kontejnere za stanovanje porasle više od 50 posto, kaže direktor kompabije Đuro Horvat. Sada je, zbog priliva izbjeglica, potražnja kontejnera u EU eksplodirala, dodaje.\nPOJMOVIemigranti Migracije u Evropskoj uniji Pomoć emigrantima\nPrevious Iran dnevno izvozi dva miliona barela nafte\nSljedeći Nedjeljna škola berze: ORGANIZACIJA TRŽIŠTA MONTENEGROBERZE


U Crnoj Gora opcija zatvaranje granica, situacija s virusom izmakla kontroli\nmoguće radikalne mjere\nBajić je rekao da su zemlje koje su uvele potpuno zaključavanje uspjele da smanje stopu novooboljelih, ali da je takav trend trajao nekoliko mjeseci. Odluku o takvom režimu, kako je ocijenio, nije lako donijeti\nDržavni sekretar Ministarstva zdravlja Crne Gore Borko Bajić kazao je kako je totalno zaključavanje opcija koju zagovaraju Institut za javno zdravlje i resor iz kojeg dolazi, ali da se ta odluka ne može donijeti bez procjene drugih relevantnih institucija, u prvom redu ministarstava ekonomije i financija.\nPo njegovim riječima ima se nekoliko mogućnosti da se drži promet preko granice. To su tzv. Covid pasoši, odnosno potvrde da je neko cijepljen, zatim potvrde da je neko preležao koronuvirus, te PCR test kao garancija da neko nije u posljednja 72 sata bio zaražen.\nStoga on ne očekuje probleme u Crnoj Gori kad je u pitanju AstraZeneca cjepiva, čijih bi 80.000 doza trebalo da stigne u Crnu Goru do kraja marta.


SAD priznale krivicu za pogibiju avganistanskih civila\nAmerička vojska priznala je da su vojnici koji su upravljali bespilotnom letelicom odgovorni za pogibiju 23 civila u napadu u Avganistanu protekle zime. Američki vojnici ispalili su projektile i rakete na civilna vozila u pokrajini Uruzgan, u uverenju da je u pitanju konvoj talibanskih pobunjenika.\nU izveštaju o rezultatima vojne istrage incidenta, koji se dogodio 21. februara, navodi se da je tim koji je upravljao letelicom dao “neprecizne” izveštaje i ignorisao informacije da se u konvoju nalaze civili. U dokumentu koji je objavljen u subotu, ukazuje se na loše funkcionisanje vojne komande u konkretnom slučaju, i dodaje da komandant kopnenih snaga nije dobio dokaze i analize koje bi pokazivale da u pitanju nisu neprijateljska vozila.\nKomandant američkih snaga u Avganistanu, general Stenli Mekristal, izjavio je da je nenamerno ubistvo ili ranjavanje civila “tužno i poražavajuće” i obećao da će SAD dati sve od sebe da povrate poverenje avganistanskog naroda.\nU vojnom saopštenju se dodaje da je general Mekristal zvanično ukorio četvoro viših i dvoje nižih oficira, nakon što je razmotrio rezultate istrage. U izveštaju se konstatuju nedostaci u obuci, komunikaciji i procesu donošenja odluka i daju preporuke za sprečavanje budućih incidenata.


Shalke 04 je prošlog petka pobedio Borussiu iz Menhengladbaha sa 1-0. To znači da su fudbaleri imali u subotu slobodan dan. Jedan od najplaćenijih fudbalera Schalkea 04 je primećen u svom superautomobilu, Mercedes-Benz SLS AMG.\nBraća Boateng imaju prilično veliku kolekciju. Pored ovog automobila Kevin takođe ima Range Rover Lumma CLR R. Kada ima slobodno vreme on voli da vozi svoj SLS AMG. Sa njim na autoputu može da postigne 300 km/h.


Beograd na vodi — Cenzolovka\nEmisija dugogodišnjeg autora RTS Bojana Bosiljčića „Razgolićeni grad: Savski amfiteatar u raljama Beograda na vodi“ uklonjena je sa društvene mreže Jutjub po zahtevu Radio-televizije Srbije zbog narušavanja autorskih prava, nakon što je bila „sklonjena“ i sa programa javnog servisa.\nUdruženje novinara Srbije (UNS) protestuje što je obezbeđenje gradilišta "Beograda na vodi" danas novinarskim ekipama zabranilo da snime mesto pogibije dva radnika na ovom gradilištu i traži od odgovornih da obezbede nesmetan rad i izveštavanje novinarima. Kako su danas preneli mediji, novinarskim ekipama obezbeđenje gradilišta danas nije dozvolilo da snime mesto događaja sa obrazloženjem da je u pitanju „privatni posed“.\n„Novinarka me je obavestila da je razlog za neobjavljivanje intervjua to što urednica smatra da nema dovoljno činjenica, već su to samo stavovi. Pa valjda se zbog stavova i opredeljuje izbor sagovornika“, kaže Bojan Kovačević, predsednik Akademije arhitekture, o intervjuu koji je Politika najpre naručila, a onda odbila da objavi


BiH zaostaje u razvoju nauke i tehnologije za zemljama jugostočne Evrope - Klix.ba\nNauka BiH zaostaje u razvoju nauke i tehnologije za zemljama jugostočne Evrope\nBiH zaostaje u razvoju nauke i tehnologije za zemljama jugostočne Evrope\n14.6.2006. u 15:33\nFormiranje ministarstva za nauku i tehnologiju na državnom nivou, jedna je od osnovnih preporuka iz finalnog Izvještaja o stanju naučnoistraživačke djelatnosti u BiH koji su izradili UNESCO-ovi eksperti.\nPrema rezultatima ovog istraživanja koji su danas u Sarajevu prezentirali predstavnici državne Komisije za saradnju s UNESCO-om, BiH je na zadnjem mjestu u oblasti razvoja nauke i tehnologije od svih zemalja jugoistočne Evrope.\nPoražavajući podatak koji ide u prilog ovoj ocjeni je da se u BiH trenutno izdvaja 0,05 posto bruto društvenog proizvoda za razvoj nauke i tehnologije, za razliku od prijeratnih 1,5 posto.\nNaša zemlja nije dio evropskog istraživačkog prostora, ne postoje državni instituti u ovoj oblasti i nema ozbiljnih naučnoistraživačkih projekata.\n-U BiH postoji "gluhoća" organa vlasti na svim nivoima o pitanju istraživanja i razvoja, kaže predsjednik Akademije nauka i umjetnosti BiH i član državne komisije akademik Božidar Matić.\nOn pojašnjava kako se u Daytonskom sporazumu nigdje ne spominje oblast nauke i tehnologije, pa organi vlasti stalno prebacuju jedni na druge odgovornost za ovu oblast.\nTakođer, Matić upozorava kako je BiH jedina zemlja u bivšoj Jugoslaviji koja još nije potpisala evropski program pomoći institucijama države da se uključe u velike istraživačke projekte.\nOhrabruje činjenica da je, uz pomoć UNESCO-a, u ANUBiH pri kraju izrada državne strategije za nauku i tehnologiju, za čiju će realizaciju biti zaduženo državno ministarstvo nauke i tehnologije koje treba formirati.\nU skladu s ovom strategijom, predviđeno je da naša zemlja izdvaja dva posto od bruto društvenog proizvoda za razvoj nauke i tehnologije.\nMeđu preporukama UNESCO-a za ovu oblast izdvaja se i ona o formiranju državne agencije za nauku i tehnologiju, te fonda i savjeta za razvoj.\nPrema riječima predsjednika državne komisije za saradnju s UNESCO-om, treba formirati nove generacije mladih naučnika i istraživača u BiH, izgraditi istraživačku infrastrukturnu mrežu kroz razvoj laboratorija, te reinvestirati u industrijski razvoj.


Konferencija „Investirajte u Vojvodinu“ – dobra klima za ulaganje | Privredna komora Vojvodine\nHome PKV Aktuelnosti Konferencija „Investirajte u Vojvodinu“ – dobra klima za ulaganje\nPosted By: PKV ICon: septembar 03, 2019 In: Aktuelnosti, PKV\nKonferencija „Investirajte u Vojvodinu“ (Invest in Vojvodina), u organizaciji Privredne komore Vojvodine (PKV) i kompanije „Color media communications“, a uz medijsku podršku magazina „Diplomacy&Commerce“, održana je danas u PKV, u cilju predstavljanja investicionih potencijala AP Vojvodine, privrednih kretanja i razvoja ekonomije u AP Vojvodini i Republici Srbiji (RS), trgovinske i regionalne saradnje, primera dobre prakse, kao i načina za dalje unapređenje investicione klime u nastojanju privlačenja novih investitora, ali i širenja obima postojećih aktivnosti.\n„To je rezultat konzistentne ekonomske politike Vlade RS i Pokrajinske vlade, kao i svih njenih institucija, ali i svih aktivnosti komorskog sistema RS na čelu sa Privrednom komorom Srbije i PKV, razvojnih agencija, trgovinskih predstavništava i ambasada u zemlji. Zato smo i odlučili da zajedno sa ‘Kolor pres grupom’ upriličimo jedan ovakav skup i na jednom mestu okupimo sve najznačajnije aktere,“, naglasio je Vučurević. Podsetio je da je spoljnotrgovinska razmena vojvođanske privrede za prvih sedam meseci tekuće godina iznosila 7,3 milijarde evra. Od toga je ostvaren ukupan izvoz u iznosu od skoro 3,5 milijarde evra, što je povećanje od devet odsto u odnosu na isti period prethodne godine. „Napomenuću i da vojvođanski privrednici ostvaruju 35 odsto ukupnog izvoza RS. Između ostalog, to je svakako rezultat novih investicija i novih pogona, novih tržišta“, rekao je Vučurević.\nPotpredsednik Pokrajinske vlade Đorđe Milićević naglasio je da današnja konferencija treba da da presek aktuelnog stanja privrednih kretanja kod nas i dodao da je stvorena dobra klima za ulaganje, da, kako je rekao, naše kompanije dobro posluju, raste i spoljnotrgovinska razmena, industrijska proizvodnja, sektor usluga, turizam.\n„Sveukupno je u Srbiji i Vojvodini u poslednjih nekoliko godina dobra klima za ulaganje, a to govore i podaci – četiri i po procenta rasta BDP u prošloj godini, koji je bio najviši u prethodnoj dekadi. Sve su to dobri signali, ali tu ne smemo stati. Ove godine se očekuje rast od tri do 3,5 procenata, očekuje se dobra godina u agraru, osim nešto malo podbačaja u proizvodnji pšenice zbog vremenskih uslova, sve ostale kulture će dati prinose iznad proseka što će dodatno doprineti rastu BDP. Tendencije i brojke govore i za prvih šest meseci ove godine da se pozitivni trendovi nastavljaju“, rekao je Milićević. Podsetio je da je, prema godišnjem izveštaju britanskog lista „Fajnenšal tajms“ (Financial times), Srbija na prvom mestu po broju direktnih stranih investicija, mereći to veličinom ekonomije. „To zaista govori da smo na dobrom putu u privlačenju i domaćih i stranih investicija, jer ambijent je jednak za sve. Potrebno je da to i nastavimo, a i da kreiramo nove modele, mere, instrumente kojima ćemo podsticati dodatne investicije“, rekao je Milićević.\nU svom obraćanju, predsednik „Color Press Group“ Robert Čoban istakao je da, otkad je magazin „Diplomacy&Commerce“ pokrenut 2016. godine, uz njega svakog septembra izlazi i dodatak „Invest in Vojvodina“, a da je ovo prvi put da se uz dodatak, održava i konferencija ovog tipa, koja je okupila sve relevantne činioce – komorski sistem, predstavnike republičke, pokrajinske, gradske vlasti, strane ambasadore, privredu, domaće i strane kompanije.\nRazvojna agencija Vojvodine na konferenciji predstavila je investicione potencijale u Vojvodini, prof. dr Vesna Bengin predstavila je Institut Biosens kao primer dobre prakse, a prisutnima su se u okviru tri panela „Različite industrije, jedan cilj: stabilna ekonomija“, „Regionalna međukomorska saradnja: nova šansa za rast“ i „Cirkularna ekonomija: održiva ekonomija u Republici Srbiji“, obratili ambasadori, predsednici PKS i privrednih komora iz Makedonije, Republike Srpske, županije Čongrad, Segedin i Grčko-srpske privredne komore, kao i privrednici.\nKonferenciji su prisustvovali ambasadori i predstavnici ambasada u Republici Srbiji (Italija, Japan, Slovenija, Maroko, Egipat, Tunis, Ujedinjeni Arapski Emirati, Katar, Rumunija, Hrvatska), počasni konzuli Slovenije i Tunisa, privrednici, direktori banaka, , poljoprivrednih udruženja, zadruga i klastera, predstavnici Novosadskog sajma, Kliničkog centra Vojvodine, Univerziteta u Novom Sadu i drugih relevantnih institucija iz zemlje i inostranstva, koji svojim radom i zalaganjem doprinose pospešivanju privrednog ambijenta.\nMinistarstvo privrede raspisalo Javni poziv za dodelu bespovratnih sredstava u okviru programa podrške malim preduzećima za nabavku opreme\nU okviru Vlade Republike Srbije, Tim za socijalno uključivanje i smanjenje siromaštva otvorilo drugi poziv za podnošenje predloga projekta od strane BACID fonda (drugi ciklus)


Početna > Suvi Seckani Vlasac luk kralj zacina - pakovanje od 10 grama\n120,00 RSD sa porezom\nLuk vlašac začin za bolje zdravlje - Ako ste jedini put konzumirаli luk vlašac kаdа ste nаručili u brzoj hrаni pečeni krompir, propustili ste mnoge zdrаvstvene prednosti ovog zdravog povrća iz porodice lukova. Luk vlašac je člаn porodice lukova, koja uključuje i beli luk, crni luk, prаziluk.\nProduct: Suvi Seckani Vlasac luk kralj zacina - pakovanje od 10 grama\nDescription: Suvi Seckani Vlasac luk kralj zacina - pakovanje od 10 gramaCena je za pakovanje od 10 grama ovog zacina.Luk vlašac začin za bolje zdravlje - Ako ste jedini put konzumirаli luk vlašac kаdа ste nаručili u brzoj hrаni pečeni krompir, propustili ste mnoge zdrаvstvene prednosti ovog zdravog povrća iz porodice lukova. Luk vlašac je člаn porodice lukova, koja uključuje i beli luk, crni luk\nPrice at : 120.00 RSD\nProduct rating for Suvi Seckani Vlasac luk kralj zacina - pakovanje od 10 grama: 5 / 5 (1 total votes, 1 total reviews)\nProduct Name:Suvi Seckani Vlasac luk kralj zacina - pakovanje od 10 grama\nProduct Reference: Z 48\nPrice: 120,00 RSD\nDescription: Suvi Seckani Vlasac luk kralj zacina - pakovanje od 10 grama Cena je za pakovanje od 10 grama ovog zacina. Luk vlašac začin za bolje zdravlje - Ako ste jedini put konzumirаli luk vlašac kаdа ste nаručili u brzoj hrаni pečeni krompir, propustili ste mnoge zdrаvstvene prednosti ovog zdravog povrća iz porodice lukova. Luk vlašac je člаn porodice lukova, koja uključuje i beli luk, crni luk\nPath: Home > Suvi Seckani Vlasac luk kralj zacina - pakovanje od 10 grama


Olivera Kovačević: RTS uvek liči na akutelnu vlast, nova sezona bez "Da, možda ne"\nVesti Autor:FoNet18. okt. 201912:07 > 12:10\nEmisija "Da, možda, ne" od ove sezone neće se emitovati na Radio-televiziji Srbije, a na ponudu da bira između Informativnog ili Zabavnog programa, autorka Olivera Kovačević izabrala je Zabavni jer, kako je rekla za Danas, u Informativnom je mnogo više prepreka nego što je navikla. Kovačević je dodala da RTS uvek liči na aktuelnu vlast.\n„Emisija ‘Da, možda, ne’ od ove sezone neće se emitovati, jer mi je ponuđeno da biram između Zabavnog programa i emisije, pa sam izabrala Zabavni, jer u Informativnom programu danas ima mnogo više prepreka od onog na šta sam navikla“, rekla je urednica zabavnog programa Radio-televizije Srbije Olivera Kovačević za Danas.\nKovačević je istakla da su mediji u Srbiji u „užasno lošem položaju“, da je više propagande nego izveštaja, da je „sve više laži“ i da je previše uvreda nego pristojnog ophođenja.\n„Naravno da su novinari velikim delom krivci, ali pre nego što to izgovorite, vi lično razmislite o vašoj odgovornosti građanina“, ukazala je Kovačević.\nNa komentar jednog građanina na Fejsbuku da RTS liči na Pink, odgovorila je da ne može da se složi sa takvom ocenom.\n„Uprkos raznim primedbama, RTS je i dalje jedna od retkih pristojnih televizija u Srbiji. RTS treba da zastupa interese svih građana i javni servis je uvek bio ogledalo upravo aktuelnog i političkog i društvenog trenutka. RTS uvek liči na aktuelnu vlast“, rekla je Kovačević.\nKomentarišući na zahtev čitalaca prenošenje Informera u vestima RTS, Kovačević je rekla da ima pet tužbi protiv tog lista i da misli da RTS nikada ne treba da objavljuje „vulgarne, grozne tvitove njihovog urednika“.\nZa ovo je, kako je dodala, odgovoran urednik Dnevnika, a ako vam kaže da je to neko od njega tražio, ili nadređeni urednik zahtevao, onda on ima pravo da kao odgovoran ne potpiše svoje ime ispod tog Dnevnika. Ona veruje da je ovaj slučaj bio incident koji se neće ponavljati.\nNa jedno od pitanja o prelasku na televiziju N1, Kovačević je odgovorila da nije nikada razmatrala tu opciju, niti da je bilo takvih ponuda.\n„Redovno gledam N1 i razumem koliko je teško raditi kada te bojkotuju predstavnici vlasti jer sam i ja u jednom periodu, radeći na BK, bila bojkotovana od najjače vladajuće partije“, podsetila je ona.\n„Međutim, tada je ipak bilo više učesnika u vlasti, samim tim i više centara moći, tako da se i u studiju mogao voditi dijalog sa dve strane. O prelasku na drugu televiziju nisam razmišljala i uglavnom sam radila na televizijama sa nacionalnom frekvencijom“, rekla je Kovačević.


REZERVISTI TRAŽE NAKNADU ZA PRETRPLJENU MATERIJALNU I NEMATERIJALNU ŠTETU U RATU 1999. GODINE: Pravni zastupnici učesnika rata predlažu da bez daljih sudskih sporova Ministarstvo odbrane dobrovoljno isplati naknadu. Predlog za isplatu podnet na osnovu presuda Apelacionih sudova o diskriminaciji boraca iz ostalih delova Srbije u odnosu na borce sa područja Topličkog okruga\nMinistarstvo odbrane naredne nedelje treba da se izjasni o predlogu pravnih zastupnika učesnika rata 1999. godine da bez daljih sudskih sporova, dobrovoljno, učesnicima rata isplati naknadu za pretrpljenu materijalnu i nematerijalnu štetu, izjavio je advokat Srđan Aleksić.\n- Od Ministarstva odbrane smo zatražili isplatu materijalne štete od 200.000 dinara, odnosno 3.500 po danu provedenom u vojnim jedinicama, zateznu kamatu na taj iznos i 100.000 dinara po borcu na ime naknade nematerijalne štete - rekao je Aleksić i dodao da rok za odgovor od 30 dana ističe naredne nedelje.\nOn je podsetio da su tužbe za diskriminaciju podnete jer su ratnim rezervistima sa područja Topličkog okruga, na osnovu Uredbe Vlade Srbije iz 2008. godine, isplaćene ratne dnevnice kao novčana naknada, dok ostalim rezervistima nisu.\n- Apelacioni sudovi u Nišu, Kragujevcu i Novom Sadu potvrdili su presude nadležnih Viših sudova o diskriminaciji po osnovu mesta prebivališta - istakao je Aleksić.\nAleksić je ukazao da je Ministarstvo odbrane naložilo reviziju presude Apelacionih sudova i sada se očekuje odgovor Vrhovnog kasacionog suda.\n- Ukoliko odgovor Vrhovnog kasacionog suda bude u suprotnosti sa presudom Apelacionog suda uložićemo žalbu Ustavnom sudu i obratićemo se sudu u Strazburu - rekao je Aleksić.\n- Oni su dobili novčanu pomoć kao vid sporazuma sa državom da bi obustavili dalje tužbe. Borci iz Topličkog okruga dobili su pre 2008. godine više presuda u svoju korist jer su za vreme rata primali dnevnicu za osam sati, a na frontu su bili zapravo po 24 sata - naglasio je Aleksić.\nPrema njegovim rečima, više od 50.000 ratnih rezervista iz cele Srbije ovlastilo je advokate da izbore za isplatu novčane pomoći za učešće u ratu 1999. godine.


Ministarstvo omladine i sporta: Potpisan ugovor za realizaciju projekta „Međusektorskom saradnjom do posla za mlade u opštini Opovo“ (video) - GLAS OPOVA\nPotpisan ugovor za realizaciju projekta „Međusektorskom saradnjom do posla za mlade u opštini Opovo“\nBEOGRAD, 28. maj 2021 – Ministar omladine i sporta u Vladi Republike Srbije Vanja Udovičić potpisao je ugovore sa predstavnicima lokalnih samouprava i udruženjima za realizaciju 96 projekata usmerenih na ostvarivanje svih devet ciljeva Nacionalne strategije za mlade.\nUdovičić je izrazio zadovoljstvo zbog toga što novi ciklus saradnje na ostvarenju ciljeva omladinske politike počinje tokom obeležavanja Evropske nedelje mladih, čija je tema ove godine ,,Naša budućnost u našim rukama”.\nVanja Udovičić Ministar sporta i omladine\n„Kroz aktivnosti Ministarstva omladine i sporta i saradnju sa međunarodnim partnerima, u prethodnih pet godina zaposlilo se ili samozaposlilo više od 3.500 mladih, a više od 30.000 mladih bilo je na obukama za povećanje zapošljivosti, upravljanje karijerom i stručnim praksama“ rekao je ministar Udovičić.\nIspred Opštine Opovo, ugovor je potpisala zamenica predsednika opštine Anka Simin Damjanov, koja je istakla važnost ovakvih projekata za ekonomsko osnaživanje mladih žena u ruralnim sredinama.\n„Naša opština je od Ministarstva omladine i sporta dobila sredstva za realizaciju projekta koji se tiče obuke zapošljavanja mladih žena iz malih sredina, projektni tim će biti oformljen u što kraćem vremenskom periodu da bi što pre prešli na realizaciju ovog projekta. Cilj ovog projekta je ekonomsko osnaživanje mladih žena iz ruralnih sredina, stvaranje ambijenta da bi one imale da rade i uživaju plodovima svoga rada“, izjavila je nakon potpisivanja ugovora Anka Simin Damjanov.\nProjekat „Međusektorskom saradnjom do posla za mlade u opštini Opovo“ biće realizovan do kraja godine, a vrednost projekta je 1,5 miliona dinara.


POVOLJNA VEST ZA ZVEZDU Protiv Hofenhajma ipak bez svedoka - MaxBet Sport\nBilo je najava da će Hofenhajm i Crvena zvezda meč prvog kola grupe L Lige Evrope da igraju pred 6.500 navijača. Toliko, naime, iznosi maksimalan broj gledalaca u ograničenim uslovima. Međutim, to neće da se desi. Zbog naglog skoka broja zaraženih koronavirusom u jugozapadnoj Nemačkoj, lokalne vlasti su donele odluku da ipak zaključaju tribine.\n– Zbog naglog porasta broja infekcija koronom, klub je u utorak, u koordinaciji sa nadležnim vlastima, odlučio da utakmica Lige Evrope između Hofenhajma i Crvene zvezde u četvrtak, 22. oktobra (21.00), u Sinshajmu mora da se igra bez gledalaca. Broj zaraženih u oblasti koju su definisale vlasti porasla je u poslednjih nekoliko dana iznad granične vrednosti određene za prisustvo publike – naveo je nemački klub.\nOvakvo rešenje svakako može da pogoduje srpskom šampionu, jer bi na tribinama bili gotovo isključivo domaći navijači. Crvena zvezda je, inače, poslednji put pred publikom igrala pre tačno četiri meseca, na proslavi titule u meču sa Proleterom.\nTagovi:FK Crvena zvezdaFK HofenhajmLiga Evrope 2020/2021Top3\nŠpanac sudi Zvezdi u Nemačkoj